title: Blas de Lezo (1922)

text: Blas de Lezo oli Espanjan laivaston vuonna 1922 vesille laskettu Blas de Lezo -luokan kevyt risteilijä.


title: Blas de Lezo (1922)

text: Alus tilattiin Sociedad Española de Construcción Navalilta (SECN) Ferrolista, missä köli laskettiin 9. huhtikuuta 1917. Alus laskettiin vesille 27. heinäkuuta 1922 ja otettiin palvelukseen maaliskuussa 1925.


title: Blas de Lezo (1922)

text: Alus ajoi 11. heinäkuuta 1932 kovalla vauhdilla Cabo de Finisterren edustalla Centolo-riuttaan. Riutalta irrottamisen jälkeen alus upposi.


title: Viljo Venho

text: Viljo Villehad Venho (8. marraskuuta 1893 Hämeenlinna – 13. maaliskuuta 1980 Helsinki) oli suomalainen agronomi ja osastopäällikkö, joka toimi Maalaisliiton kansanedustajana Viipurin läänin läntisestä vaalipiiristä vuosina 1933–1939.


title: Viljo Venho

text: Venho suoritti ylioppilastutkinnon vuonna 1914 ja valmistui agronomiksi vuonna 1919. Hän työskenteli muun muassa maanviljelijänä, Lapin kiertävän maamieskoulun johtajana sekä Kansaneläkelaitoksen osastopäällikkönä. Presidentin valitsijamiehenä Venho toimi vuosien 1937, 1940 ja 1943 vaaleissa.


title: Viljo Venho

text: Venhon vanhemmat olivat rakennusmestari Evert Wathin ja Anna Lovisa Jokinen. Venho oli naimisissa Lyyli Lindellin kanssa vuodesta 1925 lähtien.


title: Salmuksen alue

text: Salmuksen alue on Kangasalla ja Lempäälässä sijaitseva Natura 2000 alue. Sen laajuus on 364 hehtaaria. Siihen kuuluu monipuolisesti erilaisia alueita: Kahden järviketjun muodostamalla valuma-alueellä on vanhoja metsiä, luonnontilaisia rantasoita, puroja ja lehtoja. Järvet ovat karuja ja kirkasvetisiä, osassa on humusvaikutteisia. Se on suosittu vaellusmaasto.


title: Salmuksen alue

text: Siellä on tavoitteena suojella pienvesiluontoa, mutta suunnitelmaan perustuvaa metsätaloutta voidaan harjoittaa, samoin siellä voi metsästää, kalastaa ja marjastaa. Luontodirektiivin liitteestä II siellä esiityy lapinsirppisammalta ("Hamatocaulis lapponicus") ja hiuskoukkusammalta ("Dichelyma capillaceum"). Lintudirektiivin liittestä I siellä on yksi uhanalainen laji sekä 13 muuta lajia.


title: Salmuksen alue

text: Eteläiset järvet ovat Salmus, Iso-Riutta, Vähä-Riutta, Särkijärvi ja Nelijärvi. Nelijärveen laskevat pohjoisesta Lammasjärvi, Iso-Salmus, Pikku-Salmus ja Lampinen. Pohjoisessa sijaitsevalla Koukkurahkalla sijaitsee erillään Koukkujärvi.


title: Méndez Núñez (1923)

text: Méndez Núñez oli Espanjan laivaston vuonna 1923 vesille laskettu Blas de Lezo -luokan kevyt risteilijä.


title: Méndez Núñez (1923)

text: Alus tilattiin Sociedad Española de Construcción Navalilta (SECN) Ferrolista, missä köli laskettiin 28. syyskuuta 1917. Alus laskettiin vesille 3. maaliskuuta 1923 ja otettiin palvelukseen toukokuussa 1925.


title: Méndez Núñez (1923)

text: Palvelukseen otettaessa alus operoi Marokon rannikolla Rifin sodan lopun. Vuonna 1927 se siirrettiin Kiinaan suojaamaan Espanjan etuja Shanghain levottomuuksien aikana. Espanjan sisällissodan alkaessa alus oli Päiväntasaajan Guineassa, mistä se palasi kotimaahan tasavaltalaisten kutsumana. Alus miehistöineen osallistui aktiivisesti sotatoimiin, ja se osallistui muun muassa sodan ensimmäiseen meritaisteluun Cabo de Palosissa 25. huhtikuuta 1937. Tämän jälkeen se osallistui 7. elokuuta Cabo de Chechelin taisteluun ja toiseen Cabo de Palosin taisteluun, jossa "Baleares" upposi. Sodan päättymisen lähestyessä tasavaltalaisten laivaston alukset siirtyivät 5. maaliskuuta 1939 Cartagenasta Bizerteen, missä ne internoitiin. Huhtikuussa sotatoimien päätyttyä Ranska palautti alukset Espanjan hallitukselle.


title: Méndez Núñez (1923)

text: Alus siirrettiin 1944 Ferroliin, missä se muutettiin ilmatorjuntaristeilijäksi. Aluksen aseistus ja kansirakenteet poistettiin, savuhormit yhdistettiin kahteen hormiin. Mahdollisuudesta huolimatta hiilikattiloista ei luovuttu. Aluksen aseistukseksi asennettiin kahdeksan Vickers-Armstrongin 4,7 tuuman 45 pituuskaliiperin tykkiä yksiputkisina kilvinsuojattuina asennuksina. Tykkien maksimielevaatio oli 80 astetta. Tykeistä kuusi asennetiin keskilinjaan kolme keulaan ja kolme perään yliampuviin asemiin, kuten Britannian kuninkaallisen laivaston Dido- tai Yhdysvaltain laivaston Atlanta-luokkien aluksilla. Loput kaksi tykkiä asennettiin kyljille taaemman tulenjohtotornin viereen. Ilmatorjunta-aseistukseksi asennettiin neljä kaksiputkista 37 millimetrin ja kaksi neliputkista 20 millimetrin ilmatorjuntatykkiä. Aseistuksen täydensivät kaksi kolmen sarjaa torpedoputkia, jotka palautettiin alukselle. Komentosilta rakennettiin kokonaan uudelleen ja ilmatorjunnan tulenjohtojärjestelmä asennettiin sekä etu- että takakannelle.


title: Méndez Núñez (1923)

text: Ilmatorjuntaristeilijänä alus palveli aina vuoteen 1963, jolloin se poistettiin alusluettelosta.


title: Juho Takala

text: Juho Takala (6. helmikuuta 1902 Ylihärmä – 18. kesäkuuta 1982 Varkaus) oli suomalainen kansakoulunopettaja, joka toimi Maalaisliiton kansanedustajana Kuopion läänin läntisestä vaalipiiristä vuosina 1933–1939 ja 1940–1945.


title: Juho Takala

text: Takala kävi kansakoulun ja valmistui kansakoulunopettajaksi Jyväskylän seminaarista vuonna 1924. Hän työskenteli kansakoulun johtajaopettajana Varkaudessa sekä artikkelitoimittajana Saarijärven Paavo -lehdessä ja Keskisuomalaisessa. Kunnallispolitiikassa Takala oli mukana toimien jäsenenä sekä kauppalanvaltuustossa että kauppalanhallituksessa Varkaudessa. Presidentin valitsijamiehenä hän toimi vuoden 1931 vaaleissa.


title: Juho Takala

text: Takalan vanhemmat olivat maanviljelijä Juha Takala ja Anna Katariina Ikola. Takala oli naimisissa Toini Maria Lemmikäisen kanssa vuodesta 1924 lähtien.


title: Matti Pärssinen

text: Matti Pärssinen (20. huhtikuuta 1896 Pyhäjärvi – 21. huhtikuuta 1951 Helsinki) oli suomalainen maanviljelijä, joka toimi Maalaisliiton kansanedustajana Viipurin läänin itäisestä vaalipiiristä vuosina 1939–1948.


title: Matti Pärssinen

text: Pärssinen kävi kansakoulun ja kirjanpitokurssin. Hän työskenteli maanviljelijänä, Pyhäjärven kunnan rahastonhoitajana sekä Pyhäjärven osuuskassan hoitajana. Kunnallispolitiikassa Pärssinen oli mukana toimien kunnanvaltuuston jäsenenä Kiikassa sekä valtuuston puheenjohtajana Pyhäjärvellä.


title: Matti Pärssinen

text: Pärssisen vanhemmat olivat maanviljelijä Heikki Pärssinen ja Vilhelmiina Soikkeli. Pärssinen oli naimisissa Helena Karilaisen kanssa vuodesta 1924 lähtien.


title: Riihipihan talonpoikaismuseo

text: Riihipihan talonpoikaismuseo on Kajaanin Vuolijoella sijaitseva Iikka ja Sinikka Alasalmen vuonna 1991 perustama kainuulaista maaseutua, maatalouselinkeinoa ja kotitaloustyötä ilmentävä paikallismuseo.


title: Riihipihan talonpoikaismuseo

text: Museoalueen yli 30 rakennusta ja rakennelmaa havainnollistavat kainuulaista asutusta ja pihapiirejä 1800- ja 1900-lukujen vaihteessa. Museossa on esillä noin 4 000 esinettä. Museo on avoinna kesäkuukausina ja muulloin tilauksesta. Museoalueella järjestetään myös erilaisia tilaisuuksia ja pidetään vuosittain kesäpäivät heinäkuun alussa.


title: Riihipihan talonpoikaismuseo

text: Museoalueen numeroidut rakennukset ja rakennelmat ovat seuraavat:


title: Nokia 2115

text: Nokia 2115 on Nokian vuonna 2005 julkaisema matkapuhelin. Puhelimesta on julkaistu myös 2115i-versio.


title: Zen Bound 2

text: Zen Bound 2 on Secret Exitin kehittämä pulmapeli. Peli on julkaistu vuonna Windowsille, Mac OS X:lle, iOS:lle ja Androidille.


title: Zen Bound 2

text: Peli on seuraaja yhtiön aiemmalle pelille "Zen Bound".


title: Zen Bound 2

text: Pelissä maalataan eri muotoisia puukappaleita kietomalla niitä narulla etsien tehokkainta tapaa.


title: Zen Bound 2

text: Peli on saanut IGN:n arvostelussa arvosanaksi 7.5/10.


title: Zen Bound 2

text: Peli on saanut Wiredin arvostelussa arvosanaksi 7/10.


title: Maailman ympäristörahasto

text: Maailman ympäristörahasto (GEF, ) on maailmanlaajuinen rahasto, jonka tarkoituksena on tuottaa maailmanlaajuisia ympäristöhyötyjä tukemalla kehitysmaiden ympäristötoimia.


title: Maailman ympäristörahasto

text: GEF toimii kuudella pääaihealueella: biodiversiteetti, ilmastonmuutoksen hillintä, otsonikerros, kansainväliset vedet, pysyvät orgaaniset yhdisteet sekä maaperän köyhtyminen.


title: Maailman ympäristörahasto

text: GEF on järjestäytynyt verkostomaisesti. Sillä on itsenäinen sihteeristö sekä arviointitoimisto. GEF:n varainhoitajana toimii Maailmanpankki, joka kanavoi tukea toimeenpanevien järjestöjen, kuten YK:n ympäristöohjelman (UNEP) kautta.


title: Maailman ympäristörahasto

text: GEF perustettiin alun perin Maailmanpankin pilottihankkeeksi avustamaan maailmanlaajuista ympäristönsuojelua. Vuonna 1992 sen osapuolet päättivät muodostaa siitä Rion ympäristöhuippukokouksen toimintasuunnitelmassa sovitun mukaisesti YK:n ilmastopuitesopimuksen (UNFCCC) ja biologista monimuotoisuutta koskevan yleissopimuksen (UNCBD) rahoitusinstrumentin, ja uusimuotoinen GEF aloitti toimintansa vuonna 1994. Sen jälkeen GEFistä on tullut Tukholman sopimuksen (POPs), aavikoitumissopimuksen (UNCCD) ja elohopeasopimuksen (Minamata) virallinen rahoitusmekanismi.


title: Maailman ympäristörahasto

text: Vuosien 1991–2010 aikana GEF rahoitti yli 2 400:a hanketta yli 165 maassa noin 7,3 miljardilla eurolla. Vuonna 2010 noin puolet sen antamasta rahoituksesta kohdistui ilmastonmuutoksen hillintään. Suomi tukee GEF:ää 65 miljoonalla eurolla vuosina 2014–2018.


title: Suomalaisen talonpojan koti-lääkäri

text: Suomalaisen talonpojan koti-lääkäri on Elias Lönnrotin terveysopas vuodelta 1839. Aiemmin oli suomennettu joitakin kirjoja kuten Nordbladin terveysopas.


title: Gustav Ernst von Stackelberg

text: Gustav Ernst von Stackelberg (, 5. kesäkuuta 1766 Tallinna, Viron kuvernementti – 18. huhtikuuta 1850 Pariisi) oli baltiansaksalainen kreivi, joka toimi Venäjän keisarikunnan diplomaattina. Hän oli suurlähettiläs Otto Magnus von Stackelbergin poika.


title: Gustav Ernst von Stackelberg

text: Venäjän asevoimien varamiehenä hän taisteli kuningas Kustaa III: ta vastaan. Stackelberg lähti Venäjän armeijasta ja hänestä tuli diplomaatti Venäjän hoviin, jossa hän toimi aluksi Katariina Suuren kamarijunkkarina


title: Gustav Ernst von Stackelberg

text: Vuodesta 1794 Stackelberg oli Venäjän suurlähettiläs Sardinian kuningaskunnassa, Sveitsistä 1799, Batavian tasavallassa 1802, Preussissa 1807 ja Itävallassa 1810.


title: Gustav Ernst von Stackelberg

text: Napoleonisotien sotien jälkeen Stackelberg työskenteli diplomaattina ja Venäjän suurlähettiläänä Wienin kongressissa ja oli keskeisessä asemassa useimpien Varsovan herttuakunnan osien liittämisessä Venäjän valtakuntaan osana Puolan kuningaskuntaa.


title: Gustav Ernst von Stackelberg

text: Pitkän uran jälkeen diplomaatti Stackelberg sai Venäjän korkeimman kunniamerkin, Pyhän Andreaksen ritarikunnan merkin ja vietti loppuelämänsä ajan Pariisissa, jossa hän kuoli vuonna 1850.


title: Simon Stock

text: Pyhä Simon Stock (n. 1165 Kent, Englanti – 16. toukokuuta 1265 Bordeaux, Ranska) oli englantilainen karmeliittamunkki ja pyhimys. Hän on Ranskan Bordeaux’n suojeluspyhimys ja hänen symboleitaan ovat skapulaaria pitelevä karmeliittamunkki, skapulaarin Neitsyt Marialta saava karmeliittamunkki, kiirastulessa olevien sielujen ympäröimä ja heidän puolestaan rukoileva karmeliittamunkki, sekä vanha mies karmeliittasääntökuntapuvussa rukoilemassa. Kerrotaan, että Neitsyt Maria ilmestyi pyhimykselle ja antoi hänelle niin sanotun ruskean skapulaarin sakramentaalin. Hän eli luultavasti ainakin seuraavien 13 paavien hallintokausien aikana: Aleksanteri III (1159–1181), Lucius III (1181–1185), Urbanus III (1185–1187), Gregorius VIII (1187), Klemens III (1187–1191), Celestinus III (1191–1198), Innocentius III (1198–1216), Honorius III (1216–1227), Gregorius IX (1227–1241), Celestinus IV (1241), Innocentius IV (1243–1254), Aleksanteri IV (1254–1261) ja Urbanus IV (1261–1264). Miestä ei koskaan ole muodollisesti kanonisoitu, mutta hänen juhlansa sallittiin karmeliitoille 1564 ja hänen juhlapäiväänsä vietetään 16. toukokuuta eli hänen kuolinpäivänään.


title: Simon Stock

text: Pyhä Simon Stock syntyi noin vuonna 1165 Englannissa, hänen kerrotaan eläneen erakkona 12-vuotiaana ja liittyneen lopulta juuri Englantiin tulleisiin karmeliittoihin. Hän asui ja opiskeli vuosia Roomassa ja Karmelvuorella, sekä auttoi karmeliittasääntökuntaa leviämään Englannissa sekä Etelä- ja Länsi-Euroopassa. Pyhimys perusti paikkoja Englannin Oxfordiin vuonna 1248, Parisiin vuonna 1260 ja Bolognaan vuonna 1260. Mies kuoli Ranskan Bourdeaux’ssa.


title: Carl Löwenhielm

text:
Carl Löwenhielm (3. marraskuuta 1772 – 9. kesäkuuta 1861) oli ruotsalainen kreivi ja armeijan upseeri, diplomaatti ja poliitikko. Hän oli Ruotsin hallituksen jäsen 1822–1839. Hänen epäillään olleen Ruotsin kuninkaan Kaarle XIII:n ja Augusta von Fersenin avioton poika.. Von Fersen oli naimisissa Ruotsin kuninkaallisen kanslerin Fredrik Adolf Löwenhielmin kanssa. Carl Löwenhielm oli siten Gustaf Löwenhielmin velipuoli.
Löwenhielm edusti Ruotsia Wienin kongressissa.


title: Laajavuori (asuinalue)

text: Laajavuori on asuinalue Jyväskylässä Kortepohjan kaupunginosassa. Se käsittää Korterannan ja Korteniityn alueet. Asuinalueen välittömässä läheisyydessä sijaitsee Laajavuoren laskettelurinne, kylpylähotelli ja Kortepohjan ylioppilaskylän palvelut.


title: Laajavuori (asuinalue)

text: Laajavuoren rakennuskanta koostuu pääosin tiiviisti rakennetuista rivi- ja kerroistaloista, mutta alueella on myös omakotitaloja. Rakennuskanta on valmistunut enimmäkseen 1960-luvun lopulla ja 1970-luvun alkupuolella, mutta alueella tämän jälkeen on tehty myös täydennysrakentamista, enimmäkseen 2010-luvulla.


title: Joaquim Lobo da Silveir

text: Joaquim Lobo da Silveira, Oriolan 7. kreivi (1772–1846) oli Portugalin täysivaltainen edustaja Wienin kongressissa vuonna 1815. Kongressissa Lobo da Silveira allekirjoitti useita sopimuksia ja asiakirjoja sijaishallitsija Juhana VI:n puolesta mukaan lukien julistuksen orjakaupan poistamisesta, 8. helmikuuta 1815.


title: Joaquim Lobo da Silveir

text: Myöhemmin hän osti maata Preussista ja asettui sinne. Hänestä tuli Preussin kansalainen. Preussin kuningas antoi hänelle arvonimen kreivi.


title: António de Saldanha da Gama

text: António de Saldanha da Gama (1778–1839) Porto Santan kreivi, oli Portugalin täysivaltainen edustaja Wienin kongressissa vuonna 1815. Kongressissa Saldanha da Gama allekirjoitti useita sopimuksia ja asiakirjoja sijaishallitsija Juhana VI:n puolesta mukaan lukien julistuksen orjakaupan poistamisesta 8. helmikuuta 1815.


title: António de Saldanha da Gama

text: Saldanha oli Brasilian keisarikunnan siirtomaan Maranhãon viimeinen kapteeni-kenraali, jossa hän palveli vuonna 1802.


title: António de Saldanha da Gama

text: Saldanhasta tuli 26. lokakuuta 1823 Porto Santon 2. ja viimeinen kreivi.


title: Urban Empire

text: Urban Empire on Reborn Gamesin kaupunginrakennussimulaattori. Pelin on julkaissut vuonna Kalypso Media Windowsille.


title: Urban Empire

text: Pelaaja on kaupunginjohtaja, joka voi päättää esimerkiksi sosiaalisista parannuksista, mutta pelaajan toimintaan vaikuttaa silti kaupunginhallitus ja politiikka.


title: Urban Empire

text: Peli on saanut Pelaaja-lehden arvostelussa arvosanaksi 5/10. Peli on saanut IGN:n arvostelussa arvosanaksi 6.4/10. Peli on saanut GameSpotin arvostelussa arvosanaksi 6/10. Pelillä on Metacritic-kerääjäsivustolla 62/100 pistettä.


title: Titanium

text: Titanium Oyj on suomalainen rahastoyhtiö. Yhtiön osake on listattu Helsingin pörssin First North -listalle.


title: Titanium

text: Vuonna 2017 yhtiöllä oli kaksi kiinteistörahastoa ja yksi osakerahasto. Lisäksi se tarjosi omaisuudenhoitopalveluja. Yhtiön päätuote oli hoivakiinteistörahasto. Yhtiön tuotteet on suunnattu varakkaille yksityishenkilöille, yrityksille ja instituutioille, jotka tavoittelevat tasaista tuottokehitystä. Perustajaosakkaat ovat itse sijoittaneet yhtiönsä rahastoihin useita miljoonia euroja.


title: Titanium

text: Titanium listautui First North -listalle syksyllä 2017. Listautumisen yhteydessä yhtiö järjesti osakeannin, jolla se keräsi viisi miljoonaa euroa. Anti ylimerkittiin. Yhtiö sai annissa yli 5 100 uutta omistajaa. Listautumisannissa osakkeen merkintähinta oli 6,15 euroa.


title: Elsa Beata Persdotter Brahe

text: Elsa Beata Persdotter Brahe (1629 – 7. huhtikuuta 1653), "Elizabeth Beatrice" oli ruotsalainen kreivitär ja herttuatar, naimisissa valtakunnanmarsalkan Adolf Johanin, Cleebourgin pfalzkreivin, Stegeborgin herttuan, Ruotsin kuninkaan Kaarle X veljen kanssa.


title: Elsa Beata Persdotter Brahe

text: Hän oli Pietari Brahen ja Kristina Katarina Stenbockin tytär, hänet kasvatti isänsä äiti Elsa Gyllenstierna Rydboholmin linnassa. Koska suurin osa aatelisista hänen aikaansa oli naispuolisia, hänen koulutuksensa keskittyi siihen, miten hallita kartanoa, ja miten käyttäytyä edustavassa sosiaalisessa elämässä.


title: Elsa Beata Persdotter Brahe

text: Ennen hänen avioliittoaan hän toimi kaasona kuningatar Kristiinalle. Kuningatar esitteli hänet Adolf Johanille, ja pari kihlautui vuonna 1646. Häät pidettiin Tre Kronorin linnassa 1649 hallitsijan läsnä ollessa.


title: Elsa Beata Persdotter Brahe

text: Avioliittoa kuvattiin onnettomaksi, ja hänen puolisonsa sanottiin laiminlyövän häntä seuraelämän ja syrjähyppyjen takia. Herttuallisen parin taloudellinen tilanne ratkesi, kun Adolf Johan nimitettiin Länsi-Götanmaan kenraalikuvernööriksi vuonna 1651.


title: Elsa Beata Persdotter Brahe

text: Elsa Beatalla oli vain yksi lapsi: poika, joka eli pari päivää syntymänsä jälkeen vuonna 1652. Elsa Beata kuoli vieraillessaan Vadstenassa heikentyneen terveyden takia. Hänet haudattiin Brahen kirkkoon Visingsöhön. Solmimansa avioliiton ansiosta Elsa Beata lasketaan ruotsalaiseksi prinsessaksi.


title: Potkunpalauttaja

text: Potkunpalauttaja () on amerikkalaisen jalkapallon pelipaikka. Potkunpalauttaja vastaanottaa potkaisevan joukkueen potkun ja pyrkii kuljettamaan pelipalloa mahdollisimman pitkälle vastustajan päätyyn. Potkunpalauttajat ovat yleensä joukkeensa nopeimpia ja vikkelimpiä pelaajia.


title: Potkunpalauttaja

text: Potkupalauttaja on kentällä vain potkupeleissä, mutta yleensä potkunpalauttajalla on myös jokin muu pelipaikka hyökkäyksessä tai puolustuksessa.


title: Urokinaasi

text: Urokinaasi on eläimissä esiintyvä hydrolaaseihin kuuluva entsyymi. Entsyymi on peptidaasi eli katalysoi aminohappojen välisen peptidisidoksen hydrolyysiä. Erityisesti urokinaasi katalysoi plasminogeenin aktivoitumista plasmiiniksi. Urokinaasin EC-numero on EC 3.4.21.73. Urokinaasia voidaan käyttää lääketieteessä verihyytymien liuotushoidossa.


title: Urokinaasi

text: Urokinaasia esiintyy eläimissä, ja sitä tuottavat munuaiset. Urokinaasi koostuu kahdesta polypeptidiketjusta, jotka ovat sitoutuneet toisiinsa kysteiiniaminohappojen välisellä rikkisillalla. Ihmisen urokinaasista esiintyy kahta muotoa. Nämä muodot ovat 253 aminohaposta koostuva lyhytketjuinen urokinaasi, jonka molekyylimassa on 33 kDa, ja 411 aminohaposta koostuva pitkäketjuinen urokinaasi, jonka molekyylimassa on 54 kDa. Aminohappoihin on liittynyt sokerimolekyylejä, eli se on glykoproteiini. Entsymaattiselta aktiivisuudeltaan entsyymin muodot ovat samanlaiset. Urokinaasi kuuluu seriinipeptidaaseihin, ja sen aktiivisen keskuksen katalyyttisesti tärkein aminohappo on seriini. Urokinaasi hajottaa monia peptidejä, mutta tärkeä se on erityisesti plasminogeenin hajottavana. Urokinaasi hajottaa peptidisidoksen plasminogeenin arginiini- ja valiiniaminohappojen välillä. Tällöin muodostuu plasmiinia, joka katalysoi verihyytymien hydrolyysiä.


title: Urokinaasi

text: Urokinaasia voidaan käyttää streptokinaasin tavoin verisuonitukosten liuotushoitoon. Streptokinaasiin verrattuna etuna on se, että urokinaasi ei aiheuta allergisia reaktioita. Urokinaasi on kuitenkin streptokinaasia kalliimpaa ja kliininen käyttö vähäisempää, esimerkiksi Suomessa urokinaasia ei käytetä. Kliinistä käyttöä varten urokinaasi joko eristetään ihmisen virtsasta tai tuotantoon käytetään munuaissoluviljelmiä.


title: Vermontin tasavalta

text: Vermontin tasavalta ("Vermont Republic") oli itsenäinen valtio Pohjois-Amerikassa vuosina 1777–1791. Tasavalta sai alkunsa tammikuussa vuonna 1777, kun Vermontin kaupunkien edustajat tapasivat ja laativat itsenäisyysjulistuksen. Vermontin tasavallalle kirjoitettiin myös perustuslaki heinäkuussa 1777. Vermontin tasavallan aika päättyi vuonna 1791, kun Vermont liittyi osaksi Yhdysvaltoja maan 14. osavaltiona.


title: EasyAntiCheat

text: EasyAntiCheat on suomalaisen EasyAntiCheat-yrityksen ohjelmisto, jota käytetään huijaamisen estoon videopeleissä. Tekniikan kehitys on aloitettu jo vuonna 2006 ennen yrityksen perustamista.


title: EasyAntiCheat

text: Ohjelmaa kehittävä yritys on perustettu vuonna 2013 Helsingissä. Vuonna 2017 on perustettu Kamu-yritys emoyhtiöksi. Palvelun käyttö on ylittänyt 40 miljoonaa pelaajaa huhtikuussa 2017.


title: EasyAntiCheat

text: Ohjelma on käytössä peleissä kuten "Rust" ja "Watch Dogs 2". Tuotteen käyttö on myös herättänyt kritiikkiä.


title: EasyAntiCheat

text: "EasyAntiCheat for eSports" on elektronisen urheilun tapahtumiin tarkoitettu versio, joka on kehitetty peleihin kuten "Counter-Strike".


title: EasyAntiCheat

text: Ohjelma suojaa peliä menetelmiltä kuten koodin syötöltä () ja takaisinmallinnukselta.


title: Kamu

text: Kamu voi viitata johonkin seuraavista:


title: Suomen Gastronomien Seura

text: Suomen Gastronomien Seura on Suomen vanhin ruokaseura. Yhdistykseen kuuluu noin 300 gastronomia ja kannatusjäsentä.


title: Suomen Gastronomien Seura

text: Seura on perustettu vuonna 1945. Se pyrki aluksi elvyttämään ja nostamaan Suomen ruokahuoltoa, elintarvikkeiden laatua ja ruokakulttuuria yleensä. Nyttemmin toiminnan tarkoitukseksi on linjattu gastronomian vaaliminen, korkealuokkaisen keittotaidon ylläpito ja kehittäminen, ruokakulttuurimme nostaminen ansaitsemaansa arvoon ja sen kansainvälisen tunnettuuden lisääminen.


title: Suomen Gastronomien Seura

text:
Seura toteuttaa tavoitettaan
Yhdistys on vuodesta 1985 lähtien nimennyt vuosittain Vuoden ravintolan paitsi vuosina 1995, 1997 ja 2002, jolloin valintaa ei tehty. Valinnoissa seura on usein korostanut kansainvälisen tason gourmet- eli fine dining -ravintoloita. Lisäksi yhdistys on ollut edustettuna tai vaikuttamassa Vuoden keittokirjan valintaan ainakin vuosina 1998–2008.


title: Suomen Gastronomien Seura

text: Yhdistyksen 70-vuotisjuhlan yhteydessä julkistettiin yhdistyksen historiikki "Gastronomiaa ja ruokakulttuuria".


title: Suomen Gastronomien Seura

text: Topi Törmä ja Inari Liinamaa (Bibliografia). Suomalaista gastronomista kirjallisuutta 1735–1974. Suomen Gastronomien Seura 1973. ISBN 951-99063-6-3


title: Suomen Gastronomien Seura

text: Timo Klinge ja toimittanut Anna-Maija Tanttu. Vesi kielellä - Det vattnas i munnen - Suomen Gastronomien Seuran 50-vuotisjuhlakirja. Suomen Gastronomien Seura 1995. ISBN 951-50-0759-3


title: Suomen Gastronomien Seura

text: Toimittanut Raili Koroma. "Gastronomiaa ja ruokakulttuuria : Suomen Gastronomien Seura ry 1945-2015". Suomen Gastronomien Seura 2015, ISBN 978-952-93-6330-8.


title: Alpha Polaris

text: Alpha Polaris on suomalaisen Turmoil Gamesin kehittämä seikkailupeli. Pelin on julkaissut Just A Game vuonna Windowsille.


title: Alpha Polaris

text: Peli on julkaistu digitaalisena latauksena Steam-palvelussa vuonna 2015.


title: Alpha Polaris

text: "Adventure Gamers" -sivusto antoi arvostelussaan pelille 3.5/5 tähteä.


title: Skandinavia Cup 2017–2018

text: Skandinavia Cup 2017–2018 on maastohiihtokilpailu Skandinavia Cupin kilpailukausi, joka alkoi 15. joulukuuta 2017 ja päättyy 25. helmikuuta 2018. Kausi koostuu yhdeksästä osakilpailusta, jotka hiihdetään Suomen Vuokatissa, Ruotsin Piitimessä ja Norjan Trondheimissa.


title: Venior

text: Venior (oik. Emelie Sederholm, s. 1994 Helsinki) on suomalainen laulaja-lauluntekijä.


title: Venior

text: Venior osallistui 12-vuotiaana omalla kappaleellaan Melodi Grand Prix -musiikkikilpailuun. 17-vuotiaana hän julkaisi omakustanteisesti ”Breathe Deep Fall Slowly” -nimisen kappaleen, käyttäen taiteilijanimeä Emelie.


title: Venior

text: Vuonna 2015 Sony Music julkaisi Veniorin esikoissinglen ”Sugar Rush”. YleX-kanavan silloinen toimittaja Venla Kokkonen valitsi kappaleen pian sen julkaisun jälkeen viikon teho -kappaleekseen. Toiseen singleen, ”Na Na Na”, kuvattiin Suomen ensimmäinen Snapchat-musiikkivideo Veniorin omassa taidenäyttelyssä. Videota olivat kuvaamassa muun muassa tubettajat Veronica Verho ja Hermanni Hyyryläinen sekä bloggaaja Mikko Toiviainen. Kappale nousi Suomessa YleX:n, NRJ:n ja Yle X3M:n soittolistoille.


title: Venior

text: Venior esitti vuonna 2016 YleX-radiokanavan vuosittaisen kesäkumikampanjan tunnuskappaleen ”Stay Awake” yhdessä tuottajaduo Tungevaag & Raabanin kanssa.


title: Venior

text: Venior on kotoisin Kauniaisista, lukion käytyään hän muutti Tukholmaan ja on sen jälkeen asunut myös muun muassa Lontoossa ja Berliinissä.


title: Bernard Sherman

text: Bernard "Barry" Charles Sherman (1942 – joulukuu 2017) oli kanadanjuutalainen liikemies ja lääketehtailija. Sherman osti erään lääkealan yrityksen äitinsä säästöillä. Sitten Sherman laajensi yritystä ja rikastui. Shermanista tuli yksi Kanadan ja maailman rikkaimmista ihmisistä. Sherman tunnettiin juutalaisjärjestöjen rahallisena tukijana. Politiikassa Sherman tuki Kanadan liberaalipuolueen johtajaa Justin Trudeauta. Sherman ja hänen vaimonsa löytyivät kodistaan surmattuina 15. joulukuuta 2017.


title: Bernard Sherman

text: Sherman oli aktiivinen Apotex-lääkeyrityksessä joka valmisti ja markkinoi geneerisiä lääkkeitä. Sherman oli tunnettu siitä että hän haastoi suurten lääkeyritysten brändilääkkeiden patentteja oikeudessa pyrkiessään tuomaan geneerisen version markkinoille.


title: Bernard Sherman

text: Sherman oli kuollessaan 75-vuotias. Tekotapa oli kaulasta kuristamalla. Perhe tarjosi tapauksen selvittämiseen johtavasta vinkistä 10 miljoonan dollarin palkkiota. Surmaajaa tai surmaajia ei ole saatu selville. Surmaa on epäilty ammattilaisen tai ammattilaisten tekemäksi palkkamurhaksi.


title: Bernard Sherman

text: 16-vuotiaana Sherman aloitti opiskelun Toronton yliopistossa. Sherman omisti vuonna 1974 perustamansa Apotex-lääketehtaan, joka on Kanadan suurin – ja koko maailman mittakaavassakin yksi suurimmista – rinnakkaislääkkeiden valmistaja. Hän perusti Apotexin ostamalla ensin erään lääkealan yrityksen sedältään tämän kuoltua. Sherman osti yrityksen äitinsä säästöillä. Hän kasvatti yritystä, myi sen ja perusti tuotoilla Apotex-perheyrityksen. Siitä hän rakensi 10 000–11 000 ihmistä työllistävän yrityksen. Yrityskauppojen yhteydessä syntyi kuitenkin riitaa: sedän lapset väittivät, että heitä on huijattu, ja he vaativat osuuksia Apotexista, mutta oikeus hylkäsi väitteet. Yrityksellä on yli 300 tuotetta, joita se toimittaa yli 115 maahan. Sherman itse siirtyi syrjään yrityksen toimitusjohtajan paikalta vuonna 2012.


title: Bernard Sherman

text: Serman oli avioliitossa Honey Shermanin kanssa, ja parilla on neljä lasta. Sherman toimi useissa juutalaisjärjestöissä, kuten United Jewish Welfare Fundissa, joka oli United Jewish Appeal (UJA) Federationin edeltäjä; Simon Wiesenthal -keskuksessa, Holocaust Education Centerissä; Jewish Foundation of Greater Torontossa; Israel and Overseas Committeessa ja Joint Distribution Committeessa. Häntä pidettiin merkittävimpänä henkilönä Kanadassa, joka lahjoittaa rahaa juutalaisjärjestöille. Järjestöt muun muassa välittävät tietoa holokaustista. Näille järjestöille hän lahjoitti elämänsä aikana yli 50 miljoonaa dollaria. Pariskunta tunnettiin myös hyväntekijöinä.


title: Bernard Sherman

text: Poliittisesti Sherman tuki Justin Trudeauta ja järjesti muun muassa vuonna 2015 varainkeruutapahtuman Kanadan liberaalipuolueelle, jota Trudeau johtaa. Shermania arvosteltiin, koska Trudeaun arvostelijat katsoivat, että Trudeaun toimien vuoksi Kanadan ja Iranin suhteet olivat lähentyneet, ja Kanada oli tämän johdosta antanut miljardeja dollareita Iranille.


title: Bernard Sherman

text: Bernardin omaisuus oli hänen kuollessaan 75-vuotiaana 2,7 miljardin euron arvoinen. Hän oli tällä omaisuudella maailman 45. rikkain juutalainen ja Canadian Business Magazinen mukaan vuonna 2016 Kanadan 5. rikkain henkilö. Vuonna 2017 talouslehti Forbes listasi hänet 12. rikkaimmaksi kanadalaiseksi ja maailman 660. rikkaimmaksi henkilöksi.


title: Bernard Sherman

text: Sherman ja hänen vaimonsa löydettiin 15. joulukuuta 2017 kuolleina. Taloon ei ollut murtauduttu. Poliisin mukaan pariskunta nähtiin elossa viimeisen kerran illalla 13. joulukuuta. Tämän jälkeen pariskunta ei ollut yhteydessä perheeseensä.


title: Bernard Sherman

text: Pari oli aiemmin pistänyt talonsa myyntiin, ja kiinteistövälittäjä löysi heidät kuolleina. Shermanit löytyivät täysissä pukimissa uima-altaan reunalta puoli-istuvasta asennosta. Shermanin vaimossa oli merkkejä kamppailusta murhaajan kanssa.


title: Bernard Sherman

text: Pariskunnan perhe arvosteli poliisia ankarasti sen jälkeen, kun poliisilähteet olivat kertoneet paikalliselle lehdistölle, että Bernanrd Sherman on myös itse voinut murhata vaimonsa ja tehdä sen jälkeen itsemurhan. Omaiset kertoivat olevansa järkyttyneitä, koska he, heidän ystävänsä ja työtoverinsa uskoivat, ettei tällainen teoria voi pitää paikkaansa.


title: Bernard Sherman

text: Tapausta tutkineet yksityisetsivät alkoivat pian epäillä murhaa. Toronton poliisi ilmoitti 26. tammikuuta 2018, että pariskunta oli murhattu. Molempien kädet oli sidottu ennen vyöllä kuristamista. Mutta myös myrkyttämistä on epäilty tekotavaksi. Uusista yksityiskohdista kerrottiin samana päivänä, kun Shermanin perustaman Apotexin toimitusjohtaja erosi.


title: Suomen piispainkronikka

text: Suomen piispainkronikka (käytetään myös nimeä "Suomen piispain kronikka", alunperin "Catalogus et ordinaria successio Episcoporum Finlandesium") on piispa Paavali Juustenin 1550–1570-luvulla laatima latinankielinen teos, joka sisältää Suomen siihenastisten piispojen lyhyet elämäkerrat. Teos jäi aikanaan julkaisematta, mutta historiantutkija Henrik Gabriel Porthan julkaisi sen 1700-luvulla nimellä "Chronicon episcoporum finlandensium".


title: Suomen piispainkronikka

text: Paavali Juusten opiskeli Saksan Wittenbergissä uskonpuhdistuksen syntyaikoina. Erityisesti hän opiskeli Philipp Melanchthonin johtamana. Melanchthon painotti, että uskonpuhdistus merkitsi alkuperäiseen kristillisyyteen palaamista. Tämän vuoksi Juusten korosti teoksessaan yhteyttä keskiaikaan ja sen piispoihin. Teos on muodoltaankin samanlainen kuin vanhat hiippakuntahistoriat. Päälähteenä oli 1400-luvulla laadittu niin sanottu "Palmsköldin katkelma", joka sisältää kahdeksantoista piispan elämäkerrat. Lisäksi Juusten käytti Turun tuomiokirkon arkistoa, johon hänellä oli mahdollisuus perehtyä ollessaan vuosina 1548–1554 tuomiokapitulin kirjurina.


title: Suomen piispainkronikka

text: Piispainkronikka ei ole luotettava keskiajan historian lähde, vaikkakin sen tiedot levisivät seuraavien vuosisatojen historiankirjoitukseen. Lähdekriittistä tutkimusmenetelmää käyttänyt Porthan havaitsi kronikan virheitä ja laati niistä väitöskirjansa 1780-luvulla. Kronikan epäluotettavuus johtuu kirjoittajan halusta korostaa piispojen saavutuksia.


title: Kanavaranta (ravintola)

text: Ravintola Kanavaranta oli Helsingin Katajanokalla toiminut, keskieurooppalaisesta keittiöstä vaikutteita saanut bistro-ravintola, jolle Suomen Gastronomien Seura myönsi Vuoden ravintola -tunnustuksen vuonna 1998. Sen keittiöstä vastasivat tuolloin keittiömestarit Eero Mäkelä ja Gero Hottinger, ja hallinnosta ekonomi Maria Planting.


title: Kanavaranta (ravintola)

text: Ravintola Kanavaranta sijaitsi Katajanokan makasiinirakennuksissa, jotka liikemies Kai Eräjuuri kunnosti 1980-luvulla. Lama ajoi kunnostushankkeen vararikkoon ja tilat päätyivät pankille, joilta Mäkelä, Hottinger ja Planting vuokrasivat 178-paikkaisen Ravintola Kanavarannan valmiiksi sisustetut ravintolatilat keittiöineen vuoden 1993 lopussa. Ravintola avattiin alkuvuonna 1994.


title: Kanavaranta (ravintola)

text: Eero Mäkelän siirryttyä eläkkeelle helsinkiläisravintolat Kanavaranta ja Solna yhdistettiin vuoden 2000 lopulla liiketoiminnallisesti uuteen, vuoden 2001 alussa käynnistyneeseen yhtiöön. Sen omistajiksi tulivat Gero Hottinger, Esa Karppinen ja Maria Planting. Sittemmin Mäkelän siirryttyä pois Kanavarannasta 2000, ravintolan omistus järjestettiin uudelleen ja Hottinger vastasi ravintola Kanavarannan keittiöstä jonkin aikaa, kunnes luopui siitä.


title: Kanavaranta (ravintola)

text: Vuoden 2001 lopulla uutisoitiin ravintola Kanavarannan siirtymisestä Royal Rest -yhtiölle (Royal Ravintolat), ravintolan ilmeen muutoksesta ja keittiön toiminnan siirtymisestä keittiömestari Markus Maulavirran vastuulle vuoden 2002 alussa. Royal Rest -ravintolayhtiöllä oli hallinnassaan myös viereinen ravintola Sipuli ja läheinen Katajanokan Kasino. Ravintola sai kevyen ilmeen- ja konseptinvaihdoksen ohella uuden nimen: Kanavarannasta tuli ravintola Nokka.


title: Kanavaranta (ravintola)

text: Keittiömestarit Mäkelä ja Hottinger käynnistivät vuonna 1995 keittiötaitoa opettavan, ravintolan yhteydessä toimineen "Helsingin kulinaarisen instituutin". Hottinger jatkoi kulinaarisesta instituutista vastanneena yrittäjänä ja kouluttajana vuoteen 2010 saakka. Tuolloin hän siirsi vastuun sukupolvenvaihdoksella eteenpäin.


title: Kirjallisuusvuosi 1860

text: Kirjallisuusvuosi 1860 käsittelee vuoden 1860 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1848

text: Kirjallisuusvuosi 1848 käsittelee vuoden 1848 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1888

text: Kirjallisuusvuosi 1888 käsittelee vuoden 1888 tärkeitä kirjallisuuden tapahtumia, uutisia ja julkistuksia.


Luettelo Alavieskan julkisista taideteoksista ja muistomerkeistä sisältää Alavieskan kunnassa olevat pysyvät patsaat, muistomerkit ja muistolaatat.


title: Kepler-11f

text: Kepler-11f on 0,25 AU:n päästä keskustähdestään. "Kepler-11f" on kaasukääpiö, Maata suurempi mutta Neptunusta pienempi kaasuplaneetta. Sen lämpötila on 270 °C astetta. Planeetan läpimitta on ehkä 32 345 kilometriä. Läpimitasta ei olla 100 % varmoja.


title: Muurahaisten kapina (romaani)

text: Muurahaisten kapina (Le Jour de fourmis) on ranskalaisen Bernard Werberin vuonna 1992 kirjoittama tieteisromaani, joka on toinen osa "Muurahaiset"-trilogiassa. Kirjan edeltäjä on nimeltään "Muurahaiset" ja trilogian kolmatta osaa ("La Révolution des fourmis") ei ole suomennettu.


title: Damaskinós (arkkipiispa)

text: Arkkipiispa Damaskinós (, syntyjään Δημήτριος Παπανδρέου, "Dimítrios Papandréou"; 3. maaliskuuta 1891 – 20. toukokuuta 1949) oli Ateenan ja koko Kreikan arkkipiispa vuodesta 1941 kuolemaansa saakka. Hän toimi Kreikan poliittisesti sekavana toisen maailmansodan jälkeisenä aikana Kreikan valtionhoitajana kuningas Yrjö II:n ollessa vielä maanpaossa. Valtionhoitaja-aikana hän toimi hetken lokakuussa 1945 myös Kreikan pääministerinä.


title: Damaskinós (arkkipiispa)

text: Vaikka arkkipiispa Damaskinóksen maallinen sukunimi on sama kuin kuuluisalla kreikkalaisella Papandréoun polittisella suvulla, hän ei ollut heille sukua. Papandréou osallistui vuosina 1912-13 käytyihin Balkanin sotiin. Sotien jälkeen vuonna 1917 hänestä tuli ortodoksipappi ja edelleen vuonna 1922 Kórinthoksen piispa. 1930-luvulla hän toimi Yhdysvalloissa Konstantinopolin ekumeenisen patriarkan edustajana sopien ristiriitoja, joita Konstantinopolin ja Kreikan ortodoksisten patriarkaattien välillä vallitsi Pohjois-Amerikassa. Samalla hän auttoi Yhdysvaltojen kreikkalaista autokefalista ortodoksikirkkoa.


title: Damaskinós (arkkipiispa)

text: Papandréou valittiin vuonna 1938 Ateenan ja koko Kreikan ortodoksien arkkipiispaksi, ja hän otti piispanimeksi Damaskinóksen. Siihen aikaan Kreikassa valtaa piti diktatoorisesti pääministeri, kenraali Ioánnis Metaxás, joka kieltäytyi hyväksymästä Damaskinóksen nimitystä, ja hänen tilalleen arkkipiispaksi nimitettiin Chrýsanthos. Damaskinós siirtyi tällöin Kreikan vuoristoalueen luostariin. Tilanne muuttui toisen maailmansodan aikana, kun saksalaiset valloittivat Kreikan ja nimittivät kuningas Yrjö II:n kanssa maasta paenneen virallisen hallituksen tilalle yhteistoimintahallituksen. Chrýsanthos kieltäytyi olemasta läsnä ja antamasta siunausta uudelle saksalaisten hyväksymälle kreikkalaiselle yhteistoimintahallitukselle. Näin Damaskinós voitiin nimittää virkaan, johon hänet oli jo Metaxáksen aikana valittu.


title: Damaskinós (arkkipiispa)

text: Kreikan ortodoksisen kirkon johtajana Damaskinós joutui vaikeaan tilanteeseen saksalaismiehittäjien ja kreikkalaisen yhteistoimintahallituksen kanssa. Damaskinós protestoi saksalaisten järjestämiä Kreikan juutalaisten kuljetuksia keskitysleireille. Tässä tilanteessa arkkipiispa Damaskinós julkaisi avoimen kirjeen, jossa hän tuomitsi Kreikan 60 000 juutalaisten kuljetukset keskistysleireille. Seurauksena SS-joukkojen komentaja Jürgen Stroop uhkasi teloittaa Damaskinóksen. Tällöin hän totesi ivallisesti:


title: Damaskinós (arkkipiispa)

text: Arkkipiispa Damaskinós suostui myös siihen, että kaikessa hiljaisuudessa juutalaisia kastettiin kristityiksi.


title: Damaskinós (arkkipiispa)

text: Tästä sodan aikaisesta työstä hänet nimettiin holokaustin uhrien pelastajana Yad Vashem -muistomerkissä nimettyyn Vanhurskaat kansakuntien joukossa-ryhmään.


title: Damaskinós (arkkipiispa)

text: Kreikka vapautui saksalaismiehityksestä syyskuussa 1944. Sen jälkeen maan poliittinen elämä oli sekaisin. Britit pääministeri Winston Churchillin johdolla tukivat Kreikan poliittisesti ei-kommunistisia ryhmiä kasvavaa kommunistista ELAS-sissijärjestöä vastaan. Tilanteen ratkaisuksi Churchillin painostuksesta arkkipiispa Damaskinós nimitettin 31. joulukuuta 1944 maan valtionhoitajaksi, sillä kuningas Yrjö II:n paluu haluttiin ratkaista kansanäänestyksellä tilanteen rauhoituttua., Samassa yhteydessä pääministeriksi nousi maanpakolaisuudessa ollut kenraali Nikólaos Plastíras, jota pidettiin kompromissina kuningasmielisten ja tasavaltalaisten kannalta.


title: Damaskinós (arkkipiispa)

text:
Vuoden 1945 aikana keskeisinä kysymyksinä sodanjälkeisten taloudellisten haasteiden lisäksi oli parlamentti- ja valtiomuotovaalien järjestäminen. Britanniassa heinäkuussa 1945 tapahtunut työväenpuolueen vaalivoitto konservatiiveista ja siten Winston Churchillin korvaaminen Clement Attleeillä aiheutti jännitteitä Kreikassa. Churchill pääministerinä oli ollut vahvasti tukemassa kuningasvallan paluuta Kreikkaan. Työväenpuoluetta pidettiin myös tasavaltaisen hallitusmuodon kannattajana. Valtionhoitaja, arkkipiispa Damaskinós matkusti syyskuun alussa 1945 Lontooseen neuvottellakseen Yhdistyneen kuningaskunnan ulkoministerin Ernest Bevinin kanssa vaaliasiasta. Neuvotteluissa päädyttiin ratkaisuun, jonka mukaan parlamenttivaalit tulisi pitää viimeistään tammikuun lopussa 1946. Äänestys valtiomuodosta pitäisi lykätä 3–5 vuoden päähän, jota poliittinen tilanne saadaan rauhoitettua. Kuninkaan nopea paluu Kreikkaan nähtiin riskinä sisäisten levottomuuksien lisääntymiselle.
Tilanne säilyi räjähdysherkkänä ja poliittisesti sekavana, ja Damaskinós joutui ottamaan pääministerin tehtävän itselleen lokakuussa 1945 kenraali Plastíraksen ja amiraali Pétros Voúlgariksen hallitusten jälkeen. Hänen jälkeensä tuli lyhytaikainen Panagiótis Kanellópouloksen hallitus. Liberaalipuolueen Themistoklís Sofoúlis muodosti sitten hallituksen, joka istui ensimmäisiin sodanjälkeisiin vaaleihin, joita jouduttiin hieman lykkäämään alkuperäisiin suunnitelmiin nähden eli huhtikuuhun 1946 asti. Ensimmäisten parlamenttivaalien voittaja oikeistovoimien Konstantínos Tsaldáris nousi vaalivoittajana pääministeriksi. Sofoúlisin johdolla Kreikassa järjestettiin syyskuussa 1946 kansanäänestys kuningaskunnasta ja Yrjö II:n paluusta. Siinä kuninkaan paluuta kannattavat saivat voiton. Tähän tilanteeseen päättyi arkkipiispa Damaskinóksen rooli valtionhoitajana.


title: Damaskinós (arkkipiispa)

text: Yrjö II palasi syyskuun lopulla 1946 Kreikkaan, ja Damaskinós toimi sen jälkeen yksinomaan ortodoksikirkon arvovaltaisena johtajana kuolemaansa toukokuuhun 1949 asti.


title: Muurahaiset (romaani)

text: Muurahaiset on ranskalaisen Bernard Werberin vuonna 1991 kirjoittama tieteisromaani. Kirja on ensimmäinen osa samannimisessä trilogiassa, jonka toinen osa on nimeltään Muurahaisten kapina.


title: Kiinan Taipein jääkiekkomaajoukkue

text: Kiinan Taipein jääkiekkomaajoukkue edustaa Kiinan Taipeita kansainvälisissä jääkiekkoturnauksissa. Vuoden 2017 IIHF:n maailmanrankingissa joukkue oli 48:s ja vuonna 2018 sijalla 46. Joukkue on kuulunut Kansainväliseen jääkiekkoliitto IIHF:ään vuodesta 1983. Vuoden 2017 jääkiekon 3. divisioonan maailmanmestaruuskilpailuissa joukkue sijoittui A-lohkon kolmanneksi.


title: Gero Hottinger

text: Gero Hottinger () oli tunnettu, syntyjään saksalainen ja sittemmin suomalaistunut keittiömestari ja ravintoloitsija. Hän työskenteli ja toimi vuosina 1994–2000 ravintoloitsijana Suomen tunnetuimpiin keittiömestareihin kuuluvan Eero Mäkelän kanssa ravintola Kanavarannassa. Heidän ravintolalleen myönnettiin Vuoden ravintola 1998 -tunnustus sekä American Express -yhtiön Parhaan palvelun palkinto (1998-2000).


title: Gero Hottinger

text: Hottinger aloitti työuransa 1960-luvun alussa piccolona Düsseldorfin Savoy-hotellissa, jossa hän myös opiskeli oppisopimuksella kokiksi vuosina 1964–1967. Hän työskenteli Ruotsissa Tukholman Grand-hotellin keittiössä 1968–1971, sitten vuonna 1971 Kalastajatorpalla ja oli Inter-Continentalin pääkylmäkkönä vuodesta 1971. Vuodesta 1975 lähtien Hottinger oli Ragni Rissasen ravintoloiden palveluksessa seitsemän vuoden ajan. Hottingerin seuraavia työpaikkoja olivat Budapest (1985), La Vista (1986) sekä 1990-luvun alussa Savoy. Vuoden 1993 lopussa hän ryhtyi ravintoloitsijaksi, ja vuokrasi Katajanokalla sijaitsevan ravintola Kanavarannan yhdessä Eero Mäkelän ja Maria Plantingin kanssa.


title: Gero Hottinger

text: Mäkelän siirryttyä pois Kanavarannasta 2000, ravintolan omistus järjestettiin uudelleen ja Hottinger vastasi ravintola Kanavarannan keittiöstä jonkin aikaa, kunnes luopui siitä vuoden 2001 lopussa. Ostajana oli myöhemmin Royal Ravintolat -konsernina tunnettu yritys, joka uusi tiloja ja ravintolakonseptia hiukan sekä palkkasi keväällä 2012 nyt ravintola Nokaksi nimettyyn ravintolaansa keittiöpäälliköksi Markus Maulavirran.


title: Gero Hottinger

text: Hottinger siirtyi puolestaan jonkin ajan kuluttua Lempäälässä sijaitsevan Villa Hakkari -kartanoravintolan ravintoloitsijaksi. Tästä yrittäjyydestä hän luopui sukupolvenvaihdoksella vuonna 2010 tyttärensä Katja Nissisen ja vävypoika, kokki Arto Rastaan hyväksi.


title: Gero Hottinger

text: Keittiömestari Hottinger perusti Eero Mäkelän kanssa vuonna 1995 "Helsingin kulinaarisen instituutin", jossa annetiin keittiötaidon opetusta. Hottinger jatkoi tämän instituutin johdossa vuoteen 2010 asti. Jo 2000-luvun alkupuolella tultaessa useat muutkin ravintola-alan yrittäjät ryhtyivät järjestämään samantyyppisiä ruoka-alan kursseja, mitä Mäkelän ja Hottingerin perustama kulinaarinen instituutti myi asiakkailleen.


title: Åbo Societetshus Bolag

text: Åbo Societetshus Bolag oli järjestyksessä neljäs suomalainen osakeyhtiö ja Suomen ensimmäinen kiinteistöalalla toiminut osakeyhtiö.


title: Åbo Societetshus Bolag

text: Yhtiön osakeanti alkoi joulukuussa 1810. Merkitsijöitä oli epätavallisen paljon, lähes 300 henkeä. Osakkeita oli 2100 ja yhden osakkeen merkintähinta 50 pankkoruplaa. Osakkeella ei ollut nimellisarvoa.


title: Åbo Societetshus Bolag

text: Vuoden 1821 yhtiökokouksessa keskusteltiin yhtiössä osingosta, tiettävästi ensimmäisen kerran Suomessa.


title: Åbo Societetshus Bolag

text: Yhtiö purettiin vuonna 1879, kun kaupunki lunasti yhtiön omaisuuden.


title: Espoon historia

text: Tämä artikkeli käsittelee Espoon historiaa kivikaudelta aina nykypäivään asti.


title: Espoon historia

text: Espoo asutettiin jo kivikauden aikaan noin 8000 vuotta sitten. Koska suurin osa Espoosta oli vielä merenpinnan alapuolella, asutus keskittyi Pohjois-Espoon Nuuksion alueelle. Veden läheisyys tarjosi hyvät olosuhteet ja mahdollisuuden harjoittaa pyyntiä. Ihmiset eivät asuneet vielä kiinteästi, vaan liikkuivat vuodenaikojen mukaan riistan perässä. Tärkeitä riistaeläimiä olivat hirvet, hylkeet, karhut ja linnut. Myös kalastus oli tärkeä keino hankkia ravintoa.


title: Espoon historia

text: Pronssikautisia asuinpaikkoja tunnetaan Espoosta hyvin vähän, mutta tuon ajan hautoja Espoossa on yli 70. Haudat sijaitsevat pääasiallisesti Etelä-Espoossa, joka oli tuolloin jo saaristoa. Varhaismetallikautisia asuinpaikkoja kuitenkin tunnetaan joitakin ja esimerkiksi Mikkelästä on löydetty asuinpaikan jäänteet.


title: Espoon historia

text: Rautakautisia löytöjä Espoosta tunnetaan melko vähän. Espoosta löytyneet rautakautiset esineet ovat luultavasti peräisin savolais-karjalaisista muinaispuvuista, ja alueen naisilla on ollut samanlaisia koruja kuin Mikkelin seudulla. Espoolaisessa paikannimistössä on jälkiä alueen varhaisesta asutuksesta. Tästä esimerkkinä se, että Soukan alkuperäinen nimi on ollut "Soukko".


title: Espoon historia

text: Uudellemaalle muutti 1100- tai 1200-luvulta alkaen siirtolaisia Ruotsista. Todennäköisesti Espoossa oli jo suomenkielistä asutusta ennen ruotsalaisten tuloa. Siitepölyanalyysin avulla on voitu osoittaa, että Espoossa viljeltiin peltoja jo 1000-luvulla.


title: Espoon historia

text: Espoossa oli keskiajalla noin 70 kylätonttia. Kylien jäänteiden läheisyydestä on löydetty muinaispeltoja ja useita kulkuväyliä. Espaby (jonka paikalle Espoon kartano myöhemmin perustettiin) oli todennäköisesti alueen vanhin ruotsinkielinen kylä. Espoon nimi viitannee joennimeen Espoonjoki (ruots. Esboån, alkujaan Espå / Espåå), jonka puolestaan arvellaan saaneen nimensä jokea reunustaneista haavoista (ruotsin kielen haavikkoa tarkoittava sana on äspe). Nimi mainitaan ensimmäisen kerran vuonna 1431. Alun perin nykyinen Gumbölenjoki oli nimetty Espoonjoeksi joen varrella sijainneen kylän mukaan. Kun sitten Södrikin kylän liepeille rakennettiin kirkko, Espoonjoeksi nimettiin Kirkkojärvestä Kauklahteen virtaava joki.


title: Espoon historia

text: Espoon vaakunassa esiintyvä hevosenkenkä viittaa talonpoikien kyyditysvelvollisuuteen ja vaakunan kruunu edustaa kuninkaankartanoa. Espoossa on säilynyt monin paikoin Kuninkaantien keskiaikainen linjaus. Turun ja Viipurin välillä kulkevaa Kuninkaantietä voidaan pitää Suomen tärkeimpänä historiallisena maantienä ja se on ilmeisesti syntynyt jo 1340- tai 1350-luvulla.


title: Espoon historia

text: 1400-luvulla Espoosta tuli itsenäinen seurakunta. Aiemmin Espoo oli ollut Kirkkonummen alainen kappeliseurakunta. Espoon keskiaikainen kivikirkko rakennettiin 1480-luvulla talonpoikien aloitteesta. Vielä 1670-luvulle asti Espoon itäosat kuuluivat Helsingin pitäjään, minkä jälkeen ne liitettiin virallisesti osaksi Espoon seurakuntaa ja Raaseporin linnalääniä.


title: Espoon historia

text: 1500-luvulla Espoo muuttui monien suurtilojen pitäjäksi. Ruotsin valtakunnan 1500-luvun lopulla käymä sota Venäjää vastaan houkutteli tilallisia perustamaan ratsutiloja verohelpotusten toivossa. Ratsutilallisten tehtävänä oli ylläpitää ratsumiestä valtakunnan käymissä sodissa. 1600-luvulla kruunun maita lahjoitettiin sodissa kunnostautuneille aatelisille ja Espoossa muutaman vuosikymmenen kuluessa maat jaettiin seitsemän aatelisperheen kesken.


title: Espoon historia

text: 1700-luvun alkupuoliskolla Suuri Pohjan sota ja Isoviha köyhdyttivät väestöä. Tänä aikana monet Espoon säätyläiset muuttivat Ruotsiin. Sveaborgin rakentaminen Helsingin edustalle vilkastutti Espoon liikennettä ja monet upseerit ostivat Espoosta itselleen huviloita. Linnan rakentamista varten kuljetettiin Helsinkiin tiiltä espoolaisista ruukeista. Samalla vuosisadalla maatalouden uutuudet kuten peruna ja hedelmät levisivät kartanoista myös talonpojille.


title: Espoon historia

text: Vuonna 1809 Suomi siirtyi Venäjän vallan alle Suomen sodan päätyttyä. Kun Helsingistä tuli autonomisen Suomen pääkaupunki vuonna 1812, Espoon liikenne vilkastui jälleen huomattavasti. Monet virkamiehet ja porvarit ostivat itselleen kesähuviloita Espoosta. 1800-luvulla espoolaisten tärkein elinkeino oli maatalous. Espoo oli tuolloin noin 4000 asukkaan maalaispitäjä, joka koostui 60 pienestä kylästä. Vuosisadan puolivälissä jopa 90% väestöstä oli ruotsinkielisiä. Pitäjän ensimmäinen kansakoulu perustettiin vuonna 1873.


title: Espoon historia

text: Teollistumisen aikana Espoohon nousi paljon tiilitehtaita. Vuonna 1903 avattiin Espoon läpi kulkeva rautatieyhteys Turusta Helsinkiin. Ensimmäisen maailmansodan aikana Nikolai II rakennutti Helsingin suojaksi linnoituksia, joista osa rakennettiin Espoon puolelle. Rakentamista varten Leppävaaraan perustettiin tuhansien venäläisten sotilaiden ja sotavankien leiri. Rakennustyömaalla työskenteli syksyllä 1916 myös ainakin 3000 kiinalaista sotavankia. Rakennustyöt keskeytyivät vuonna 1917, kun Venäjällä tapahtui vallankumous.


title: Espoon historia

text:
Ennen Suomen sisällissodan alkua vuonna 1917 Espoossa oli kahdeksan työväenyhdistystä. Bolsevikkien innoittamana myös Espooseen perustettiin punakaarti. Sodan alkaessa Espoo jäi punaisten alueelle. Espoossa käytiin sodan loppuvaiheessa saksalaisten sotilaiden ja punakaartilaisten välillä Leppävaaran taistelu, jossa punakaartilaiset yrittivät estää saksalaisia etenemästä Helsinkiin. Lyhyen taistelun jälkeen punakaartilaiset joutuivat jättämään asemat ja näin Saksan joukot pääsivät jatkamaan etenemistään. Saksalaisten pommituksen yhteydessä osuman sai yksi suomalainen kansakoulu, mutta muuten sisällissodan aiheuttamat vauriot olivat Espoossa varsin pienet.
Vuonna 1920 Espoo oli alle 9 000 asukkaan maalaiskunta, ja 70 prosenttia asukkaista oli ruotsinkielisiä. 75 prosenttia koko väestöstä elätti itsensä maataloustyöllä. Kauniainen erotettiin Espoon kunnasta vuonna 1920, mutta Espoon ja Kauniaisten välinen raja vahvistettiin vasta 1940-luvun lopulla. Espoo alkoi kasvaa voimakkaasti 1940- ja 1950-luvuilla ihmisten muuttaessa alueelle erityisesti Neuvostoliitolle menetetyiltä alueilta. Espoo kehittyi maatalousvaltaisesta maalaiskunnasta nopeasti kauppa-, palvelu- ja teollisuuskaupungiksi. Espoon sijainti Helsingin vieressä houkutteli pääkaupungissa työskenteleviä muuttamaan kasvavaan naapurikaupunkiin. Jo ennen toista maailmansotaa oli rantaradan asemien läheisyydessä useita esikaupunkialueita kuten Leppävaara ja Kilo sekä teollisuustaajamaksi muodostunut Kauklahti. Sen jälkeen kun uusi Jorvaksentie (nykyisen Länsiväylän edeltäjä) valmistui, alettiin myös sen läheisyyteen rakentaa pientaloja, varsinkin Westendiin. Sodan jälkeen Espooseen rakennettiin myös runsaasti rintamamiestaloja. Suuri väestönkasvu alkoi kuitenkin varsinaisesti vasta 1950-luvun alussa, kun Asuntosäätiö alkoi rakentaa Tapiolaa ja samaan aikaan viereiseen Otaniemeen alettiin rakentaa Teknillisen korkeakoulun uutta kampusaluetta. Vuonna 1950 suomesta tuli enemmistökieli Espoossa.
Vuonna 1963 Espoosta tuli kauppala. Tuolloin asukkaita oli 65 000. Espoosta tuli kaupunki vajaat kymmenen vuotta myöhemmin vuonna 1972. 1970-luvulla kaupunkiin rakennettiin Suvelan, Olarin, Matinkylän ja Kivenlahden asuinalueet. Keilaniemen tornitaloista ensimmäinen, Neste OY:n pääkonttori valmistui vuonna 1976.


title: Espoon historia

text: Monet Suomen tärkeät kulkuväylät kulkevat Espoon halki. Suomen ensimmäinen moottoritie Turunväylä valmistui vuonna 1962. Myös Kehä I rakennettiin 1960-luvulla. Kehä II puolestaan otettiin käyttöön vuonna 2000. Länsimetroa alettiin rakentaa Espooseen vuonna 2010 ja sen ensimmäinen puolisko otettiin käyttöön 18. marraskuuta 2017. Uudisrakentaminen on Espoossa edelleen hyvin vilkasta.


Luettelo Haapaveden julkisista taideteoksista ja muistomerkeistä sisältää Haapaveden kaupungissa olevat pysyvät patsaat, muistomerkit ja muistolaatat.


title: MD-studio

text: MD-studio on Helsingin Munkkiniemessä sijaitseva äänitysstudio, joka perustettiin syksyllä 1992. Studio on osa Munkkiniemen nuorisotaloa, ja sen käyttömaksut määräytyvät niin käyttäjien iän kuin kotipaikkakunnankin perusteella.


title: MD-studio

text: Studion asiakkaina ovat olleet mm. Amorphis, Sentenced, Waltari, HIM, Hybrid Children sekä Don Huonot.


title: Purity (Suburban Triben albumi)

text: Purity on Suburban Triben toinen studioalbumi, joka julkaistiin syyskuussa 1995 levymerkillä Zen Garden Records.


title: Purity (Suburban Triben albumi)

text: Albumin kansilehtisessä mainitaan albumin olevan nauhoitettu ”hyttysten asuttamassa kodissa keskellä ei mitään”, pois lukien toinen kappale, joka äänitettiin Helsingin Munkkiniemen MD-studiolla. Albumin nauhoitusajankohtana oli kesä, jonka Janne Joutsenniemi on kertonut paistavan musiikista läpi. Suburban Triben lopetettua toimintansa vuonna 2011, Joutsenniemi mainitsi albumin tekemisen yhdeksi yhtyeen hienoimmista hetkistä.


title: Purity (Suburban Triben albumi)

text: Albumi debytoi Suomen virallisen listan sijalla 29, ja nousi seuraavalla listaviikollaan sijalle 27.


title: Purity (Suburban Triben albumi)

text: Kaikki kappaleet kirjoittanut Janne Joutsenniemi sekä sovittanut Suburban Tribe, ellei toisin mainittu.


Luettelo Hailuodon julkisista taideteoksista ja muistomerkeistä sisältää Hailuodon kunnassa olevat pysyvät patsaat, muistomerkit ja muistolaatat.


title: Luhtiala

text: Luhtiala on Hämeenlinnan 31. kaupunginosa, joka sijaitsee kaupungin pohjoislaidalla Aulangonjärven rannalla. Noin neljän kilometrin etäisyydellä keskustasta sijaitseva alue on länsiosassaan sijaitsevaa golfkenttää sekä vähäisiä peltoalueita lukuun ottamatta pääosin metsää. Kaupunginosa rajautuu Aulangon, Sairion, Ruununmyllyn ja Taka-Hätilän kaupunginosiin ja Hattulan kuntaan. Luhtialassa sijaitsee lomakylä Aulangon Heikkilä sekä osaksi Aulanko Golfin golfkenttä Eversti.


title: Mary Elwyn Patchett

text: Mary Elwyn Patchett, kirjoittajanimiä: "M. E. Patchett", "Mary Osborne Elwyn Patchett" ja "Mary Patchett" (2. joulukuuta 1897 Sydney, Australia – 1989 Berkshire, Englanti) oli australialaissyntyinen lasten- ja nuortenkirjailija. Hän muutti Australiasta Britanniaan 1931.


title: Mary Elwyn Patchett

text: Patchett oli perheensä ainoa lapsi. Hän vietti lapsuutensa karjatilalla Queenslandin Texasissa, ja näin hän tutustui eläimiin niiden luonnollisessa elinympäristössä. Hän työskenteli muutaman vuoden Sun-yhtymän lehtien palveluksessa, ennen kuin lähti Englantiin työskentelemään freelance-toimittajana, mutta palasi kotimaahan lomilla. Esikoisteos "Ajax the Warrior" (1953) on paljolti elämäkerrallinen. Se esitettiin alun pitäen BBC:n lastentunnilla 1952, ja hän teki vuosien varrella ohjelmaan muitakin tekstejä. Tekstejä julkaistiin myös painettuina. Hän oli kiinnostunut avaruuslennoista ja oli British Interplanetary Societyn jäsen. Hän kirjoitti nuorten tieteiskirjoja, ja häntä pidetään siksi sillä alalla Australiassa uranuurtajana. Hän työskenteli myös teatterin parissa ja omisti kauneushoitolan, mikä näkyy kirjasta "Kauneussalongin oppilaat".


title: Mary Elwyn Patchett

text: Patchettin kirjoja on käännetty monille kielille, myös suomeksi, ja hän oli aikansa luetuimpia australialaisia lastenkirjailijoita.


title: Mary Elwyn Patchett

text: Patchettin kirjailijanimeksi on mainittu myös "David Bruce", mutta sillä nimellä ei ole löytynyt yhtään kirjaa, jota voitaisiin pitää hänen kirjoittamanaan.


title: Mary Elwyn Patchett

text: Patchett kirjoitti poneista Villiori-sarjan. Sarjaan kuuluu seitsemän kirjaa, joista on suomennettu neljä. Joskin viimeisen kirjan suojapaperissa sanotaan sen olevan kahdeksas. Sarjan päähenkilö Joey Meehan saattaa esiintyä jossakin muussa kirjassa, joka sitten lasketaan kuuluvaksi sarjaan. Ajax-sarjassa on hevosaihe ainoastaan yhdessä, "Ajax ja talttumaton Tam".


title: Vivien Halász

text: Vivien Halász (s. 17. maaliskuuta 1990) on unkarilainen karateka. Hän on saavuttanut kolmesti EM-pronssia katassa.


title: Vivien Halász

text: Halasz aloitti karaten harjoittelemisen neljävuotiaana, kun hänen isänsä Károly Halász vei tyttärensä ensimmäistä kertaa harjoituksiin. Halászin isä kuuluu Unkarin Kyokushinin liiton johtokuntaan.


title: Vivien Halász

text: Halasz voitti ensimmäisen merkittävän mitalinsa Serbiassa 2010 oltuaan katassa EM-kilpailun kolmas.


title: Vivien Halász

text: Maaliskuussa 2012 Halasz saavutti hopeaa Espanjan mestaruuskilpailuissa katassa. Kesäkuussa Halasz kilpaili All American Openissa katassa ja kumitessa. Katassa hän sijoittui neljänneksi sushiho katalla ja kumitessa Halasz saavutti pronssia kevytsarjassa voitettuaan Karine Corriveaun. Myöhemmin syyskuussa hän otteli kumitessa Galizia cupissa, Puolassa. Halasz saavutti pronssia alle 65-kiloisten sarjassa.


title: Vivien Halász

text: Syyskuussa 2013 Halasz saavutti ensimmäistä kertaa mitalin All American Openissa katassa, jossa tuloksena oli pronssia. Hän esitti Sushino katan.


title: Vivien Halász

text: Kesäkuussa 2014 Halasz saavutti sushiho katalla hopeaa All American Openissa. Myös kultaa voittanut Gergana Kostova esitti saman katan.


title: Vivien Halász

text: Heinäkuussa 2015 Halasz edusti kummitessa Euroopan joukkuetta Brasiliassa pidetyissä World Team Cupissa. Joukkueeseen kuuluivat Oliveri Roberto, Elsa Álvarez, Rudolf Conquet ja Alejandro Navarro. Joukkue saavutti pronssia. Loppuvuodesta joulukuussa Halasz saavutti kaksi EM-pronssia Puolassa. Yksilö- ja joukkuekatassa.


title: Vivien Halász

text: Kesäkuussa 2016 hän saavutti hopeaa naisten katassa All American Openissa, New Yorkissa, jossa Elsa Álvarez voitti kultaa. Hän otteli myös alle 65-kiloisten sarjassa, jossa Halasz voitti pronssiottelussa Danessa Rodriguezin.


title: Vivien Halász

text: Maaliskuussa 2017 Halasz saavutti katassa hopeaa Espanjan Openissa häviten turnauksen voittaneelle Elsa Álvarezille. Halasz voitti kumitessa alle 65-kiloisten sarjassa pronssia. Kesäkuussa hän voitti All American Openin mestaruuden ennen toiseksi tullutta Zornitsa Kostovaa.


title: Vivien Halász

text: Lokakuussa 2018 Halasz saavutti pronssia Saksan Openin keskisarjassa. Marraskuussa hän sijoittui kahdeksanneksi Euroopan Openissa.


Luettelo Kalajoen julkisista taideteoksista ja muistomerkeistä sisältää Kalajoen kaupungissa olevat pysyvät patsaat, muistomerkit ja muistolaatat. Kalajokeen on liitetty Raution ja Himangan kunnat.


title: Timo Kokkonen

text: Timo Kokkonen (s. 1963 Brisbane, Australia) on suomalainen balettitanssija ja balettipedagogi. Hän työskenteli Suomen Kansallisbaletissa vuodet 1982–2007 ja The Australian Ballet’n ensitanssijana vuosina 1991–1993. Kokkosen näyttämöuraan kuuluu monien klassisten balettien pää- ja solistitehtäviä. Tanssijan uransa jälkeen hän on opettanut Suomen Kansallisoopperan balettioppilaitoksessa.


title: Timo Kokkonen

text: Kokkonen syntyi vuonna 1963 Australian Brisbanessa, jossa hänen isänsä Urpo Kokkonen toimi viimeisenä suomalaisena merimiespappina. Nelivuotiaana hän muutti perheensä kanssa Suomeen ja aloitti Kansallisoopperan balettikoulussa kymmenvuotiaana vuonna 1973. Valmistuttuaan vuonna 1982 Kokkonen sai kiinnityksen Kansallisbalettiin, mutta otti virkavapautta ja hakeutui 1990-luvun alussa pariksi vuodeksi Australian balettiin.


title: Timo Kokkonen

text: Timo Kokkoselle on myönnetty Philip Morris -palkinto vuonna 1987. Suomen Kulttuurirahaston Edvard Fazer -palkinnon hän sai vuonna 2006.


title: Timo Kokkonen

text: Myös Timo Kokkosen sisar Tiiu Kokkonen on balettitanssija.


title: Ole Hallesby

text: Ole Kristian Hallesby (5. elokuuta 1879 Aremark – 22. marraskuuta 1961 Aker) oli norjalainen herätyssaarnaaja, teologi, professori ja kirjailija.


title: Ole Hallesby

text: Ole Hallesby syntyi maanviljelijän poikana Aremarkissa. Hallesbyn isä oli tullut uskoon 20-vuotiaana. Seudulla puhkesi herätys vuonna 1876. Isästä tuli sen johtaja. Äiti oli 49-vuotias kuollessaan, mutta häntä kutsuttiin yleisesti ”äiti Hallesbyksi”. Perheessä oli useita lapsia.


title: Ole Hallesby

text:
Tultuaan ylioppilaaksi Hallesby aloitti opintonsa Kristianin (nyk. Oslo) teologisessa tiedekunnassa vuonna 1898. Tähtäyspisteenä hänellä oli tiedemiehen ura. Jeesus oli hänelle siveellinen ihanne. Hallesbytä viehätti kuitenkin eritoten saksalaisen Albrecht Ritschlin (1822–1889) liberaaliteologia. Tutkintonsa Hallesby vei päätökseen loistavin arvosanoin.
Kun Hallesbyn löytämä Jeesuksen ihannekuva ei toiminut käytännössä, hänelle tuli hengellinen vararikko. Hänelle kirkastui, että evankeliumi Kristuksesta on voima pelastukseksi. Hallesby tunsi kutsumusta evankeliumin julistamiseen. Naimattomana hän oli vapaa liikkumaan. Kuitenkin lyhyen aikaa työskenneltyään tuli vastoinkäymistä: hän sairastui keuhkotautiin. Hänen isänsä rukoili pojan parantumista. Ennen seuraavaa talvea hän oli toipunut ja täysissä voimissaan. Alussa isä ja poika työskentelivät Aremarkissa, mutta myöhemmin pojan toiminta siirtyi muualle Norjassa.


title: Ole Hallesby

text: Kesällä 1907 professori Sig V. Odlandin johdolla oli tehty päätös perustaa Raamatulle ja luterilaiselle tunnustukselle uskollinen Seurakuntatiedekunta vaihtoehdoksi valtion yliopiston teologisen tiedekunnan liberalismille. Odland kutsui Hallesbytä seuraavana vuonna alkavaan Seurakuntatiedekuntaan dogmatiikan professoriksi. Lisäksi hän ehdotti Hallesbylle opintomatkaa ulkomaille. Hallesby koki kuitenkin tehtäväkseen evankelistan toimen. Ajatuksenaan hänellä oli kesällä hoitaa maatilaa, talvella saarnaata. Ratkaisevaan muutokseen johti isä. Tämä havaitsi, että saarnaajan työ oli ollut sinänsä tarpeellista esivalmistusta uuteen tehtävään.


title: Ole Hallesby

text: Hallesby teki opintomatkan Saksaan. Siellä oli tarkoitus kuunnella raamatulle uskollisten sekä liberaalien luentoja. Ensimmäisenä kohteena oli Greifswaldin konservatiivinen teologinen tiedekunta. Seuraavana oli Berliini. Kesälukukaudella Leipzigissä erityisesti Ludwig Ihmelsin luennot tekivät häneen syvän vaikutuksen. Heidelbergissä hän valmisteli väitöskirjaansa filosofian tohtorin arvoa varten. Siellä hän myös kuunteli liberaaliteologi Ernst Troeltschin luentoja. Vuoden 1909 alussa hän meni Erlangeniin, jossa sai tohtorin arvonsa maaliskuussa. Väitöskirjan aiheena tietoteoria. Ennen paluutaan Norjaan hän kuunteli vielä Hallessa perinteistä teologi Martin Kähleriä.


title: Ole Hallesby

text: Hänen hoitoonsa tuli systemaattinen teologia, johon sisältyi dogmatiikka, etiikka ja symboliikka. Aluksi tuli vain muutamia opiskelijoita. Hallesbyn muutto pääkaupunkiin tapahtui 1909 ja toukokuussa alkoi opetustyö. Teologiansa ja opetuksensa rakensi hän Raamatulle, jonka ymmärtämisessä hän tahtoi olla uskollinen luterilaisille tunnustuskirjoille. Seurakuntatiedekunnan opintojärjestys oli sama kuin teologisen tiedekunnan, mutta siinä vallitsi eri henki.


title: Ole Hallesby

text: Opetusalueeltaan Hallesby julkaisi 1920-1921 kaksiosaisen Kristillisen dogmatiikan ja 1928 Kristillisen siveysopin. Jälkimmäisen uusi painos 1951–1952 ilmestyi nimellä Kristillinen elämä. Alkuaikoina Seurakuntatiedekunta koki vihamielisyyttä sekä teologisen tiedekunnan että kirkon johdon taholta. Suoritettuja tutkintoja ei tahdottu hyväksyä pappisvirkaa varten. Kauan kestäneen taistelun ja myötämielisen kirkollisministerin avulla hyväksyminen saatiin 1913. Nykyään pääosa Norjan kirkon papeista tulee Seurakuntatiedekunnasta.


title: Ole Hallesby

text: Toisena opetusahjona Hallesbyllä oli Sisälähetyksen raamattukoulu. Siellä opetettiin maallikkokristittyjä. Lahjakkaan Hallesbyn opetus oli käytännöllistä ja elämänläheistä.


title: Ole Hallesby

text: Professori Gisle Johnsonin aikana Norjan paikalliset sisälähetysyhdistykset yhdistettiin valtakunnalliseksi järjestöksi, jonka nimeksi muotoutui Norjalainen luterilainen sisälähetysseura (Det Norske lutherske indremisjonselskap). Johnsonin jälkeen puheenjohtajina ovat olleet mm. professorit Sig V. Odland, Edv. Sverdrup ja Ole Hallesby.


title: Ole Hallesby

text: Kristillinen ylioppilasliike


title: Ole Hallesby

text: Hallesby alkoi suunnitella uutta raamatullis-herätyshenkistä ylioppilas- ja oppikoululaistyötä. Kokouksen paikaksi tuli Haugetunin kansanopisto. Opiskelijoita ja puhujia oli myös Ruotsista ja Tanskasta. Kokouksen nimeksi tuli Pohjoismainen ylioppilas- ja oppikoululaiskokous (Nordisk student- og gymnasiastmöte).


title: Ole Hallesby

text: Vuonna 1924 perustettiin uusi ylioppilasjärjestö, joka toimisi raamatullis-herätyshenkisellä linjalla. Uuden järjestön nimeksi tuli Norjan kristillinen ylioppilas- ja oppikoululaisyhdistys (Norges kristelige student- og gymnasiast lag, tunnettu nimellä Studentlaget tai Laget). »Laget» kasvoi nopeasti. Hallesbyn rinnalla sen arvostettuihin puhujiin kuuluivat tanskalainen ja ruotsalainen Fr. Björk. Toisen maailmansodan jälkeen pohjoismaiset raamatullisella pohjalla olleet ylioppilas- ja oppikoululaiskokoukset ovat olleet vuoroon Norjassa, Ruotsissa, Tanskassa ja sitten myös Suomessa. Hallesby oli näissä yleispohjoismaisissa kokouksissa vuodesta vuoteen keskeisenä henkilönä.


title: Ole Hallesby

text: Kun eri maiden raamatullis-herätyshenkiset ylioppilasliikkeet perustivat kansainvälisen liittonsa, jonka nimeksi tuli »Evankelisten opiskelijain kansainvälinen veljesyhteys (International Fellowship of Evangelical Students, IFES]), Hallesby valittiin sen presidentiksi. Talvella 1964 Suomen raamatullis-herätyshenkiset ylioppilaat perustivat oman järjestönsä, jonka nimeksi tuli Suomen evankelis-luterilainen ylioppilaslähetys. Se liittyi jäseneksi mainittuun kansainväliseen järjestöön, IFES'iin.


title: Ole Hallesby

text: Vuonna 1909 elokuussa oli Hallesby puhumassa Eidsvoldissa kristillisessä ylioppilaskokouksessa. Kristillisen ylioppilasliiton pääsihteerinä oli silloin pastori Halvor Riddervold. Kokouksessa hän tapasi tämän kaksoissisaren Mia Riddervoldin, mikä johti siihen, että pari avioitui parin vuoden päästä. Professoriajan alkupuolella Hallesby asui kaupungissa. Aviopuolisot kaipasivat kuitenkin maalle. Vuonna 1914 hankittiin talo Vestre Akerista, jossa Hallesby asui perheineen kuolemaansa saakka (1961). Talo sai raamatullisen nimen Mamre. Puutarhan hoito Hallebylle oli tärkeää. Hallesbyllä oli säntillinen päivittäinen aikataulu välillä kello 7 – 23. Vanhin lapsista oli Christen Hallesby, joka valmistui papiksi. Henkilökohtaisessa elämässään Hallesby oli ystävällinen, lempeä ja nöyrä.


title: Ole Hallesby

text: Kun saksalaiset toisen maailmansodan aikana olivat miehittäneet Norjan, Hallesby oli pidätettynä ja tutkittavana kokonaista 12 kertaa. Lopulta hänet pantiin vankilaan. Siellä oli myös monia Norjan kristillisiä johtomiehiä, jotka olivat allekirjoittaneet kirkon vastalauseen joidenkin saksalaisten tekojen johdosta. Hallesby oli vankilassa pari vuotta alkaen toukokuusta 1943. Loppuaikoina hän oli yhden miehen kopissa. Hänet vapautettiin toukokuussa 1945, pari päivää ennen miehityksen päättymistä.


title: Ole Hallesby

text:
Seurakuntatiedekunnan 50-vuotisjuhlissa 1958 hän lausui kuin testamenttinaan seuraavat asiat:
Grinin vankilassa kärsitty aika oli jättänyt häneen jälkensä. Kirjoja hän ei enää kirjoittanut, mutta lehtikirjoituksia kyllä. Professorinvirkaansa kuuluvien tehtävien lisäksi hän jatkoi puhujamatkojaan. Hän toimi edelleen myös Sisälähetyksen puheenjohtajana sekä oli jäsenenä useissa johto- ja toimikunnissa. Opetustyötään Seurakuntatiedekunnassa hän jatkoi vuoteen 1953, jolloin toinen mies astui hänen paikalleen. Sisälähetyksen puheenjohtajan tehtävästä Hallesby erosi 1956, jolloin hän tuli olleeksi tässä asemassa 33 vuotta. Julkinen tunnustus hänen asiallisuudelleen ja totuudenrakkaudelleen oli hänen nimityksensä Norjan parlamentin sodan jälkeen asettamaan suureen tutkimuskomissoon. Marraskuun 22. päivänä 1961 Hallesbyn elämä päättyi. Norjan Sisälähetyksen johtaja Torvald Öberg muistutti jälkeenjääville: ”Muistakaa johtajianne, jotka ovat puhuneet teille Jumalan sanaa; katsokaa, kuinka heidän vaelluksensa on päättynyt, ja seuratkaa heidän uskoaan.”


title: Ole Hallesby

text: Mainittujen dogmatiikan ja siveysopin oppikirjojen lisäksi Hallesby ei kirjoittanut juurikaan teologiseen tutkimustyöhön kuuluvaa. Suurin osa hänen tuotannostaan kuului hartauskirjallisuuden piiriin. Monia hänen kirjojaan on julkaistu eri kielillä, mm. suomeksi, saksaksi, englanniksi, unkariksi ja espanjaksi. Hallesby itse piti "Rukouksen maailmasta" -kirjaansa hartauskirjoistaan tärkeimpänä. Sen levikki onkin ollut suurta.


title: Ole Hallesby

text: Osa Hallesbyn kirjallisesta tuotannosta kuului apologetiikan (uskonpuolustusopin) alaan. Hänhän joutui olemaan vuosikymeniä raamatullis-herätyshenkisen ja modernistisen virtauksen välisessä taistelussa.


title: Andreas Johansson

text: Andreas Johansson -nimisiä henkilöitä ovat:


title: Tellervo Pakarinen

text: Päivi Tellervo Pakarinen (s. 2. maaliskuuta 1959 Rääkkylä) on aktiiviuransa päättänyt suomalainen viisiottelija. Hän edusti uransa aikana Kiteen Urheilijoita sekä Joensuun Katajaa ja hänen valmentajanaan toimi Pauli Pakarinen.


title: Tellervo Pakarinen

text: Kalevan kisoista Pakarinen voitti viisiottelusta kaksi hopeaa vuosina 1979 ja 1980 sekä pronssia vuonna 1976. Sisäratojen SM-kilpailuista hän saavutti pituushypyn hopeaa vuonna 1981 sekä viisiottelusta kultaa vuonna 1981 ja hopeaa 1978.


title: Tellervo Pakarinen

text: Ennätyksikseen Pakarinen otteli viisiottelussa pisteet 3683 vuonna 1980 ja seitsenottelussa pisteet 4485 vuonna 1981. Virallisiin kilpailuihin hän ei ole osallistunut vuoden 1983 jälkeen.


title: Soili Huotari

text: Soili Helena Huotari (s. 3. marraskuuta 1964 Kuhmo) on aktiiviuransa päättänyt suomalainen viisiottelija. Hän edusti uransa aikana Kuhmon Kivaa sekä Sotkamon Jymyä ja hänen valmentajanaan toimi Mauno Piipponen.


title: Soili Huotari

text: Kalevan kisoista Huotari voitti viisiottelusta pronssia vuonna 1980. Sisäratojen SM-kilpailuista hän saavutti hopeaa 60 metrin juoksusta vuonna 1979 sekä pronssia pituushypystä 1981.


title: Soili Huotari

text: Ennätyksikseen Huotari otteli viisiottelussa pisteet 3533 vuonna 1980 ja seitsenottelussa pisteet 4640 vuonna 1981. Virallisiin kilpailuihin hän ei ole osallistunut vuoden 1987 jälkeen.


title: Erja Tulikanto

text: Erja Maritta Tulikanto (s. 26. toukokuuta 1959 Varkaus) on aktiiviuransa päättänyt suomalainen kuulantyöntäjä. Hän edusti Varkauden Kenttä-Veikkoja ja hänen valmentajanaan toimi Unto Karvinen.


title: Erja Tulikanto

text: Kalevan kisoista Tulikanto saavutti kuulantyönnön hopeaa vuonna 1978 ja pronssia 1979. Sisäratojen SM-kilpailuista hän voitti viisi hopeaa vuosina 1976-1980.


title: Erja Tulikanto

text: Ennätyksekseen Tulikanto työnsi tuloksen 14,91 metriä vuonna 1980. Virallisiin kilpailuihin hän ei ole osallistunut vuoden 1983 jälkeen.


title: Heli Saarinen

text: Heli Aulikki Saarinen (myöhemmin Parikka, s. 9. tammikuuta 1957 Paimio) on aktiiviuransa päättänyt suomalainen pituushyppääjä. Hän edusti Paimion Urheilijoita ja hänen valmentajanaan toimi Heimo Tuononen.


title: Heli Saarinen

text: Kalevan kisoista Saarinen saavutti pituushypystä kaksi hopeaa vuosina 1976 ja 1978 sekä kaksi pronssia vuosina 1977 ja 1979. Sisäratojen SM-kilpailuista hän voitti pituushypyn kultaa vuonna 1979, hopeaa 1980 sekä pronssia 1978 ja 60 metrin aitajuoksusta pronssia vuonna 1980.


title: Heli Saarinen

text: Ennätyksekseen Saarinen hyppäsi tuloksen 612 cm vuonna 1979. Virallisiin kilpailuihin hän ei ole osallistunut vuoden 2005 jälkeen.


title: Kaisa Alasaari

text: Kaisa Maria Alasaari (s. 13. tammikuuta 1960 Nivala) on aktiiviuransa päättänyt suomalainen korkeushyppääjä. Hän edusti Nivalan Urheilijoita ja hänen valmentajanaan toimi Göran Brunell.


title: Kaisa Alasaari

text: Kalevan kisoista Alasaari saavutti korkeushypystä kultaa vuonna 1979, hopeaa 1977 ja pronssia 1975. Lisäksi hän saavutti 100 metrin aitajuoksusta pronssia vuonna 1975. Sisäratojen SM-kilpailuista Alasaari voitti korkeushypyn hopeaa vuonna 1980.


title: Kaisa Alasaari

text: Ennätyksekseen Alasaari hyppäsi tuloksen 180 cm vuonna 1979. Virallisiin kilpailuihin hän ei ole osallistunut vuoden 2010 jälkeen.


title: Birgitta Kalander

text: Linda Birgitta Kalander (s. 28. elokuuta 1955 Maksamaa) on aktiiviuransa päättänyt suomalainen kestävyysjuoksija. Hän edusti IF Drottia ja Gamlakarleby IF:ää.


title: Birgitta Kalander

text: Kalevan kisoista Kalander saavutti hopeaa 3 000 metrin juoksusta vuonna 1979. Ennätyksikseen hän juoksi 1 500 metrillä ajan 4:25.79 vuonna 1979, 3 000 metrillä ajan 9:33.89 vuonna 1979 ja 5 000 metrillä ajan 18:43.2 vuonna 1976. Virallisiin kilpailuihin Kalander ei ole osallistunut vuoden 1981 jälkeen.


title: Elina Pulkkinen

text: Aino Elina Pulkkinen (o.s. Jääskeläinen, s. 19. toukokuuta 1950 Keitele) on aktiiviuransa päättänyt suomalainen kestävyysjuoksija. Hän edusti Suonenjoen Vasamaa ja Vesannon Urheilijoita.


title: Elina Pulkkinen

text: Kalevan kisoista Pulkkinen saavutti 3 000 metrin juoksusta hopeaa vuonna 1978 sekä kolme pronssia vuosina 1976, 1977 ja 1979. Sisäratojen SM-kilpailuista hän voitti hopeaa 1 500 metrin juoksusta vuonna 1978 ja 3 000 metrin juoksusta vuonna 1982. Lisäksi Pulkkinen voitti maastojuoksun SM-kilpailuista viiden kilometrin matkalta kultaa vuonna 1978, kaksi hopeaa vuosina 1977 ja 1979 sekä kaksi pronssia vuosina 1976 ja 1981.


title: Elina Pulkkinen

text: Ennätyksikseen Pulkkinen juoksi 1 500 metrillä ajan 4:24.32 vuonna 1977, 3 000 metrillä ajan 9:08.22 vuonna 1978, 5 000 metrillä ajan 16:27.40 vuonna 1983, 10 000 metrillä ajan 34:28.4 vuonna 1987, puolimaratonilla 1:16:37 vuonna 1983 ja maratonilla ajan 2:49:32 vuonna 1984. Virallisiin kilpailuihin hän ei ole osallistunut vuoden 1987 jälkeen.


title: Painonnosto kesäolympialaisissa 1904 – käsipaino

text: Vuoden 1904 kesäolympialaisten painonnoston toinen kilpailutapahtuma oli käsipainokilpailu. Kilpailuun otti osaa kolme urheilijaa. Käsipainokilpailu oli epätavallinen kilpailu, joka oli lähinnä painonnoston kymmenottelu, jossa oli yhdeksän erilaista käsipainoliikettä. Jokaisessa kilpailuosiossa ensimmäinen sai viisi pistettä, toinen kolme ja kolmas yhden pisteen. Kymmenennellä kierroksella kaksi parasta saivat esittää vapaavalintaisen suorituksen.


title: Painonnosto kesäolympialaisissa 1904 – kahden käden painonnosto

text: Vuoden 1904 kesäolympialaisten painonnoston toinen kilpailutapahtuma oli kahden käden painonnosto. Kilpailuun otti osaa neljä urheilijaa. Kilpailun voitti Kreikan Periklis Kakousis selvällä erolla muihin kilpailijoihin.


title: Älykaiutin

text: Älykaiutin on virtuaaliavustajan sisältävistä kaiutin, jota ohjataan puhekomennoilla. Älykaiutin paritetaan puhelimen kanssa Bluetoothin kautta. Älykaiuttimista tuli suosittuja vuonna 2017, jolloin ne olivat yksi joulumarkkinoiden hittilahjoista maailmalla.


title: Älykaiutin

text: Verkkokauppayhtiö Amazon.com julkisti Amazon Echo -älykaiuttimen, josta tuli älyttäen suosittu erityisesti Yhdysvalloissa. Tämän jälkeen muutkin suuret elektroniikkayhtiöt alkoivat suunnitella omia älykaiuttimiaan. Googlen oma älykaiutin Google Home tuli myyntiin lokakuussa 2016. Apple julkisti oman HomePod-älykaiuttimensa 6. kesäkuuta 2017 järjestemässään WWDC-konferenssissa. Microsoft antoi 14. joulukuuta 2017 Cortana-puheavustajansa muiden valmistajien käytettäväksi, ja Harman Kardon esitteli huhtikuussa 2017 oman Cortanaa käyttävän Harman Kardonin Invoke -älykaiuttimensa.


title: Frank Teräskari

text: Frank Kullervo Teräskari (17. heinäkuuta 1921 Helsinki – 26. kesäkuuta 2004 Pori) oli suomalainen painonnoston olympiaedustaja ja EM-mitalisti. Seuratasolla hän edusti Porin Pyrintöä, Porin Tarmoa ja Idrottsklubben-32:ta.


title: Frank Teräskari

text: Teräskari sijoittui Lontoon kesäolympialaisissa 1948 alle 67,5 kilogramman sarjassa 15:nneksi yhteistuloksella 307,5 kg sekä Helsingin kesäolympialaisissa 1952 alle 75 kilogramman sarjassa yhdeksänneksi yhteistuloksella 352,5 kg . Vuonna 1947 hän sijoittui MM-kilpailuissa viidenneksi ja EM-kilpailuissa neljänneksi. Vuonna 1949 hän sijoittui MM-kilpailuissa viidenneksi ja saavutti EM-hopeaa alle 75 kilogramman sarjassa. Vuonna 1950 hän oli MM-kilpailuissa kahdeksas ja EM-kilpailuissa viides. Vuonna 1953 hän sijoittui MM-kilpailuissa 12:nneksi ja EM-kilpailuissa seitsemänneksi.


title: Frank Teräskari

text: Teräskari voitti Suomen mestaruuden alle 75 kilogramman sarjassa vuosina 1947–1951, 1953 ja 1955. Hän voitti TUL:n mestaruuden vuonna 1953.


title: Einar Sundström (painonnostaja)

text: Einar Alexander Sundström (9. syyskuuta 1919 Helsinki – 13. toukokuuta 2003 Helsinki) oli suomalainen painonnoston olympiaedustaja ja EM-mitalisti. Seuratasolla hän edusti Helsingin Paini-Miehiä sekä Heraklesta, jonka perustajajäseniin hän kuului.


title: Einar Sundström (painonnostaja)

text: Sundström sijoittui Lontoon kesäolympialaisissa 1948 alle 56 kilogramman sarjassa 14:nneksi yhteistuloksella 267,5 kg. Vuonna 1947 hän sijoittui EM-kilpailuissa seitsemänneksi alle 60 kilogramman sarjassa. Vuonna 1949 hän saavutti alle 60 kilogramman sarjassa EM-pronssia ja sijoittui MM-kilpailuissa viidenneksi. Vuonna 1947 hän voitti Pohjoismaiden mestaruuden. Suomen mestaruuden Sundström voitti Antwerpenin 3-ottelussa 1945 ja 1948 sekä kahden käden nostoissa 1947–1950.


title: Einar Sundström (painonnostaja)

text: Sundströmin henkilökohtaiset ennätykset olivat punnerruksessa 90 kg, tempauksessa 105 kg, työnnössä 125 kg sekä yhteistuloksessa 310 kg.


title: Aarne Vehkonen

text: Aarne Eino Henrik Vehkonen (16. heinäkuuta 1927 Kajaani – 29. maaliskuuta 2011 Hämeenlinna) oli suomalainen painonnoston olympiaedustaja ja EM-mitalisti. Seuratasolla hän edusti huippuvuosinaan Jyväskylän Veikkoja ja Tikkakosken Tikkaa.


title: Aarne Vehkonen

text: Vehkonen sijoittui Helsingin kesäolympialaisissa 1952 alle 56 kilogramman sarjassa 13:nneksi yhteistuloksella 267,5 kg. Vuonna 1951 hän sijoittui MM-kilpailuissa viidenneksi ja saavutti EM-hopeaa alle 56 kilogramman sarjassa. Vuonna 1954 hän oli MM-kilpailuissa kuudes ja saavutti EM-pronssia. Vuonna 1955 hän sijoittui MM-kilpailuissa 11:nneksi ja EM-kilpailuissa kuudenneksi. Vuonna 1956 EM-sijoitus oli kahdeksas.


title: Aarne Vehkonen

text: Vehkonen voitti Pohjoismaiden mestaruuden vuosina 1953, 1957–1959 ja 1963. Suomen mestaruuden hän voitti kahden käden nostoissa alle 56 kilogramman sarjassa vuosina 1951, 1953, 1954 ja 1963 sekä alle 60 kilogramman sarjassa vuosina 1956–1959. Antwerpenin 3-ottelussa hän voitti Suomen mestaruuden alle 56 kilogramman sarjassa vuonna 1950. TUL:n mestaruuden hän voitti 13 kertaa.


title: Pentti Kotvio

text: Pentti Waldemar Kotvio (28. toukokuuta 1921 Tampere – 9. joulukuuta 2001 Tornio) oli suomalainen painonnoston olympiaedustaja. Seuratasolla hän edusti Tornion Pyryä, Tampereen Yritystä, Tampereen Kilpa-Veljiä sekä Hyvinkään Voima-Veikkoja, jonka puheenjohtajanakin hän on toiminut.


title: Pentti Kotvio

text: Kotvio sijoittui Lontoon kesäolympialaisissa 1948 alle 56 kilogramman sarjassa 18:nneksi yhteistuloksella 247,5 kg. Hän saavutti kaksi SM-hopeaa ja voitti TUL:n mestaruuden vuosina 1947, 1948, 1950 ja 1952. Hän teki tempauksessa alle 56 kilogramman sarjan Pohjoismaiden ennätyksen 85 kg.


title: USS Leary (DD-879)

text: USS Leary (runkonumerot DD-879 ja DDR-879) oli Yhdysvaltain laivaston vuonna 1945 vesillelaskettu Gearing-luokan hävittäjä.


title: USS Leary (DD-879)

text: Alus tilattiin Consolidated Steel Corporationilta Orangesta Texasista, missä köli laskettiin 11. elokuuta 1945. Alus laskettiin vesille 20. tammikuuta kumminaan vara-amiraali Theodore S. Wilkinsonin puoliso ja otettiin palvelukseen 7. toukokuuta ensimmäisenä päällikkönään Ernest G. Campbell.


title: USS Leary (DD-879)

text: Espanja vastaanotti aluksen 17. toukokuuta 1978 ja liitti sen laivastoon nimellä "Lángara". Alus poistettiin palveluksesta ja romutettiin vuonna 1992.


title: Rudolf Ekström

text: Rudolf Edvard Ekström (14. huhtikuuta 1895 Helsinki – 16. tammikuuta 1971 Helsinki) oli suomalainen painonnostaja. Hän oli ensimmäinen Suomea olympialaisissa edustanut painonnostaja. Seuratasolla hän edusti Helsingin Atleettiklubia.


title: Rudolf Ekström

text: Ekström kilpaili vuonna 1920 Antwerpenin kesäolympialaisissa alle 82,5 kg:n sarjassa vaikka olisi 76-kiloisena voinut laihduttaa itsensä helposti myös alempaan sarjaan (alle 75 kg). Vasemman käden tempauksessa hän nosti 75 kilogrammaa mutta ranskalaisen arvostelutuomarin aloitteesta kaikki hänen kolme suoritustaan hylättiin työntökäden oltua sääntöjenvastaisesti mutkalla eikä kielitaidoton ja ilman suomalaista joukkueenjohtoa paikalla ollut Ekström saanut selville, mikä hänen suorituksessaan oli vialla. Ranskan Ernest Cadine jäi tuossa osiossa 70 kilogrammaan mutta voitti lopulta kultaa.


title: Rudolf Ekström

text: Ekström teki vasemman käden punnerruksessa epävirallisen maailmanennätyksen 82,5 kilogrammaa. Hän voitti sarjansa balttilaisissa kisoissa Tallinnassa 1919. Hän voitti epävirallisen Suomen-mestaruuden vuonna 1918.


title: Anneli Haaranen

text: Asta Anneli Haaranen (myöh. Klemetti, s. 18. joulukuuta 1934 Helsinki) on suomalainen uinnin olympiaedustaja.


title: Anneli Haaranen

text: Haaranen kilpaili Helsingin kesäolympialaisissa 1952, joissa hän karsiutui 100 metrin selkäuinnin ja 4 × 100 metrin vapaauintiviestin alkuerissä. Hän saavutti Pohjoismaiden mestaruuskilpailuissa hopeaa 100 metrin selkäuinnissa 1951 ja 1953 sekä pronssia 1955. Viestissä hän saavutti kolme PM-pronssia. Suomen mestaruuden hän voitti 100 metrin selkäuinnissa vuosina 1950–1954 ja 400 metrin vapaauinnissa vuonna 1955 sekä lisäksi viestimestaruuksia. Suomen-ennätyksiä hän ui selkäuintien lisäksi 200 metrin vapaauinnissa. Seuratasolla hän edusti Helsingfors Simskällskapia. Hänet tunnettiin lempinimellä "Ankka".


title: Anneli Haaranen

text: Urheilu-uransa jälkeen Haaranen väitteli lääketieteen ja kirurgian tohtoriksi.


title: Raili Riuttala

text: Raili Anita Hillevi Riuttala (myöh. Laiho, s. 23. lokakuuta 1933 Ulvila) on suomalainen uinnin olympiaedustaja.


title: Raili Riuttala

text: Riuttala kilpaili Helsingin kesäolympialaisissa 1952, joissa hän karsiutui 100 metrin vapaauinnin ja 4 × 100 metrin vapaauintiviestin alkuerissä. Hän voitti TUL:n mestaruuden 100 ja 400 metrin vapaauinnissa vuosina 1951–1953. Seuratasolla hän edusti Porin Pyrintöä. Hänet tunnettiin lempinimellä "Pimu".


title: Ritva Järvinen

text: Ritva Kaarina Järvinen (myöh. Ritvas, Jaakkola, s. 2. elokuuta 1932 Helsinki) on suomalainen uinnin olympiaedustaja. Hän pelasi myös koripalloa SM-sarjassa.


title: Ritva Järvinen

text: Järvinen kilpaili Helsingin kesäolympialaisissa 1952, joissa hän karsiutui 100 ja 400 metrin vapaauinnin sekä 4 × 100 metrin vapaauintiviestin alkuerissä. Pohjoismaiden mestaruuskilpailuissa hän saavutti viestissä pronssia vuosina 1949 ja 1953 sekä sijoittui 100 metrin vapaauinnissa neljänneksi vuosina 1951 ja 1955. Hän voitti Suomen mestaruuden 100 ja 400 metrin vapaauinnissa vuosina 1949–1952 sekä lisäksi viestimestaruuksia. Hän paransi useasti Suomen ennätyksiä. Seuratasolla Järvinen edusti Helsingin Uimareita. Hänet tunnettiin lempinimellä "Ritu".


title: Ritva Järvinen

text: Koripallon SM-sarjassa Järvinen edusti Karhun Poikia.


title: Ritva Järvinen

text: Ritva Järvisen isä Jalmari Järvinen ja setä Aarne Järvinen olivat vesipallon SM-mitalisteja, ja he sekä kolmas veljes Sulo Järvinen toimivat Helsingin Uimarien johtotehtävissä, Aarne ja Sulo myös Suomen Uimaliiton johtotehtävissä. Ritva Järvisen serkku SIlja Järvinen (myöh. Larkio) oli vapaauintiviestin SM-pronssimitalisti vuonna 1951.


title: Ritva Koivula

text: Ritva Anja Marika Koivula (myöh. Miinin, Ketonen, s. 18. tammikuuta 1933 Viipuri) on suomalainen uinnin olympiaedustaja.


title: Ritva Koivula

text: Koivula kilpaili Helsingin kesäolympialaisissa 1952, joissa hän karsiutui 100 metrin vapaauinnin ja 4 × 100 metrin vapaauintiviestin alkuerissä. Hän kilpaili Pohjoismaiden mestaruuskilpailuissa vuosina 1949 ja 1951. Hän voitti nuorten Suomen-mestaruuden 100 metrin vapaauinnissa ja 100 metrin selkäuinnissa vuosina 1948 ja 1949.


title: Janne Vermasheinä

text: Janne Johannes Vermasheinä (s. 13. tammikuuta 1970 Kouvola) on suomalainen arvokisauimari ja moninkertainen Suomen-mestari.


title: Janne Vermasheinä

text: Vermasheinä kilpaili Barcelonan kesäolympialaisissa 1992 4 × 100 metrin vapaauintiviestissä, jossa Suomen joukkue ui maansa ennätyksen 3.25,47 mutta ei selviytynyt loppukilpailuun. Hän kilpaili vapaauintimatkoilla MM-kilpailuissa 1991 sekä EM-kilpailuissa 1989 ja 1991 mutta jäi alkuerissä sijan 20 heikommalle puolelle. Suomen-mestaruuden hän voitti vapaa- ja perhosuintimatkoilla 50 metrin radalla 15 kertaa sekä lyhyellä radalla viisi kertaa vuosina 1987–1992. Suomen-ennätyksiä hän paransi useasti. Kotimaassa Vermasheinä edusti Vantaan Uimareita, Uintiklubi ÅSK:ta, Poseidonia ja Nummelan Kisaajia.


title: Juha Rannikko (ampumaurheilija)

text: Juha Aulis Rannikko (7. kesäkuuta 1954 Muurla) on suomalainen ampuja. Hän voitti henkilökohtaisen maailmanmestaruuden villikarjuammunnassa vuonna 1978 ja joukkuemaailmanmestaruuden seuraavana vuonna. Olympialaisiin hän osallistui vuonna 1980.


title: Juha Rannikko (ampumaurheilija)

text: Etelä-Korean Soulissa järjestetyissä vuoden 1978 MM-kilpailuissa Rannikko voitti kultaa villikarjuammunnan normaalijuoksujen 30+30 laukauksen kilpailussa tuloksella 572, jolla hän voitti hopeamitalistin, Ison-Britannian John Goughin kahdella pisteellä. Joukkuekilpailussa Suomi sijoittui kuudenneksi. Toisessa villikarjulajissa, 20+20 laukauksen sekajuoksuissa Rannikko oli 25:s ja Suomi sai joukkuekilpailussa pronssia. Kaikkiaan Suomi voitti kuusi kultamitalia noissa kisoissa, joita sosialistiset maat boikotoivat. Vuonna 1979 Itävallan Linzissä kilpailtiin vain villikarjuammunnan maailmanmestaruuksista. Siellä Suomen joukkue voitti 30+30 laukauksen normaalijuoksuissa kultaa maailmanennätyksellä 1534. Rannikko saavutti normaalijuoksujen henkilökohtaisessa kilpailussa pronssia tuloksella 575 ja sijoittui 20+20 laukauksen sekajuoksuissa 18:nneksi tuloksella 377. Sekajuoksujen joukkuekilpailussa Suomi oli neljäs.


title: Juha Rannikko (ampumaurheilija)

text: Moskovan kesäolympialaisissa 1980 Rannikko sijoittui 30+30 laukauksen villikarjuammunnassa 12:nneksi tuloksella 573. Neuvostoliiton Igor Sokolov ja Itä-Saksan Thomas Pfeffer paransivat vanhaa maailmanennätystä kahdeksalla pisteellä tuloksellaan 589.


title: Juha Rannikko (ampumaurheilija)

text: Seuratasolla Rannikko edusti Salon Seudun Ampujia. Hänen ennätyksensä 30+30 laukauksen kilpailussa oli 580. Hän voitti Suomen-mestaruuden villikarjuammunnan 40 laukauksen kilpailussa 1977, hirviammunnan kertalaukauksissa 1975, hirviammunnan parilaukauksissa 1978–1979, hirviammunnan kerta- ja parilaukauksissa 1977 sekä olympiakiväärissä 1981–1982.


title: USS Noa (DD-841)

text: USS Noa (runkonumero DD-841) oli Yhdysvaltain laivaston vuonna 1945 vesillelaskettu Gearing-luokan hävittäjä.


title: USS Noa (DD-841)

text: Alus tilattiin Bath Iron Worksiltä Bathista Mainesta, missä köli laskettiin 26. maaliskuuta 1945. Alus laskettiin vesille 30. heinäkuuta kumminaan kontra-amiraali James Cary Jones Jr.:n puoliso ja otettiin palvelukseen 2. marraskuuta ensimmäisenä päällikkönään R. L. Nolan Jr.


title: USS Noa (DD-841)

text: Alus poistettiin palveluksesta 31. lokakuuta 1973 ja poistettiin alusluettelosta 2. kesäkuuta 1975.


title: USS Noa (DD-841)

text: Alus liitettiin Espanjan laivastoon nimellä "Blas de Lezo". Espanja osti aluksen 17. toukokuuta 1978. Alus poistettiin palveluksesta ja romutettiin vuonna 1991.


title: Jorma Lievonen

text: Jorma Ilkka Olavi Lievonen (s. 17. huhtikuuta 1956 Joensuu) on suomalainen ampuja. Hän voitti maailmanmestaruuden villikarjuammunnan joukkuekilpailussa vuonna 1979. Olympialaisiin hän osallistui vuosina 1980 ja 1984.


title: Jorma Lievonen

text: Etelä-Korean Soulissa järjestetyissä vuoden 1978 MM-kilpailuissa Lievonen saavutti pronssia villikarjuammunnan 20+20 laukauksen sekajuoksujen joukkuekilpailussa ja sijoittui henkilökohtaisissa tuloksissa parhaana suomalaisena viidenneksi tuloksella 380, jolla hän hävisi maailmanennätyksen ampuneelle Italian Giovanni Mezzanille seitsemän pistettä. Toisessa villikarjulajissa, normaalijuoksujen 30+30 laukauksen kilpailussa Lievonen sijoittui 29:nneksi ja Suomi joukkuekilpailussa kuudenneksi. Kaikkiaan Suomi voitti 19 mitalia noissa kisoissa, joita sosialistiset maat boikotoivat. Vuonna 1979 Itävallan Linzissä kilpailtiin vain villikarjuammunnan maailmanmestaruuksista. Siellä Suomen joukkue voitti 30+30 laukauksen normaalijuoksuissa kultaa maailmanennätyksellä 1534. Lievonen sijoittui henkilökohtaisissa tuloksissa neljänneksi samalla pistemäärällä 575 pronssia ottaneen maanmiehensä Juha Rannikon kanssa. Lievonen sijoittui 20+20 laukauksen sekajuoksuissa 33:nneksi tuloksella 366. Sekajuoksujen joukkuekilpailussa Suomi oli neljäs. Vuoden 1981 MM-kilpailuissa Dominikaanisen tasavallan Santo Domingossa Lievonen sijoittui henkilökohtaisessa kilpailussa seitsemänneksi.


title: Jorma Lievonen

text: Moskovan kesäolympialaisissa 1980 Lievonen sijoittui normaalijuoksujen 30+30 laukauksen villikarjuammunnassa kuudenneksi tuloksella 584, joka ylitti kolmella pisteellä aiemman maailmanennätyksen. Neuvostoliiton Igor Sokolov ja Itä-Saksan Thomas Pfeffer ampuivat uudeksi maailmanennätykseksi tuloksen 589. Pronssimitalitulos oli 587 ja mitalivauhdista Lievosen pudotti viimeisen kymmenen laukauksen sarjan kuudes laukaus, joka osui kuutoseen. Los Angelesin kesäolympialaisissa 1984 Lievonen sijoittui normaalijuoksujen 30+30 laukauksen kilpailussa seitsemänneksi tuloksella 576. Pronssimitalitulos oli viisi ja kultamitalitulos 11 pistettä parempi.


title: Jorma Lievonen

text: Seuratasolla Lievonen edusti Joensuun Ampujia. Hän voitti Suomen-mestaruuden villikarjuammunnan 60 laukauksen kilpailussa 1975 ja 1981, villikarjuammunnan 40 laukauksen kilpailussa 1975 ja 1979, hirviammunnan kertalaukauksissa 1982 sekä villikarjuammunnan 40 laukauksen joukkuekilpailussa 1974 ja 1979.


title: Villa Skeppet

text: Villa Skeppet on kulttuurihistoriallisesti tärkeä rakennus Tammisaaressa, Länsi-Uudellamaalla. Rakennus, joka valmistui vuonna 1970, on kansainvälisesti tunnettu suomalaisen arkkitehdin Alvar Aallon suunnittelema. Villa Skeppet on suunniteltu kirjailijalle Göran Schildtille ja hänen vaimolleen Christine Schildtille.


title: Villa Skeppet

text: Villa Skeppet on tänään Christine ja Göran Schildtin säätiön omistuksessa.


title: Säteensuuntaus

text:
Säteensuuntaus () on kolmiulotteisessa grafiikassa käytetty renderöintimenetelmä. Menetelmän on esitellyt Arthur Appel vuonna 1968. Termiä on ensinnä käytetty Scott Rothin paperissa vuodelta 1982.
Menetelmä eroaa säteenseurannasta (): säteenseuranta seuraa ja jäljittelee valoa valonlähteestä objekteihin; säteensuuntaus aloittaa katselukulmasta ja suuntaa säteitä katsottavaan alueeseen pikseli kerrallaan.


title: Säteensuuntaus

text: Kappaleen pinnan varjostus toteutetaan tavanomaisilla tietokonegrafiikan varjostusmenetelmillä.


title: Aatto Nuora

text: Aatto Johannes Nuora (23. lokakuuta 1895 Virolahti – 18. heinäkuuta 1990 Helsinki) oli suomalainen ampuja. Hän osallistui pistooliammunnassa olympialaisiin vuonna 1936 sekä kaksiin MM-kilpailuihin. Seuratasolla hän edusti muun muassa Suomen Metsästysyhdistystä.


title: Aatto Nuora

text: Nuora sijoittui Berliinin olympialaisissa 1936 vapaapistooliammunnassa kahdeksanneksi. Hän sijoittui vuoden 1937 MM-kilpailuissa yhdeksänneksi ja osallistui myös vuoden 1947 MM-kilpailuihin.


title: Aatto Nuora

text: Lempinimellä "Naru" tunnettu Aatto Nuora voitti vapaapistoolin Suomen-mestaruuden vuosina 1936–1937. Helsingin olympialaisissa 1952 hän toimi pistoolikilpailun juryn ylituomarina.


title: Eino Saarnikko

text: Eino Antton Saarnikko (alk. Skyttä, 28. helmikuuta 1908 Viipurin maalaiskunta – 12. elokuuta 1971 Järvenpää) oli suomalainen ampuja. Hän osallistui pistooliampujana Lontoon olympialaisiin 1948 ja sijoittui vapaapistoolilla yhdeksänneksi. MM-kilpailuissa hän saavutti sotilaspistoolin henkilökohtaisessa kilpailussa hopeaa ja joukkuekilpailussa pronssia vuonna 1949. Hän voitti vapaapistoolin Suomen-mestaruuden vuonna 1950. Seuratasolla hän edusti Suomen Metsästysyhdistystä.


title: Jaakko Rintanen

text: Jaakko Eliel Rintanen (12. lokakuuta 1900 Ylistaro – 14. heinäkuuta 1971 Vaasa) oli suomalainen ampuja. Hän osallistui pistooliammunnassa kaksiin olympialaisiin ja voitti kaksi maailmanmestaruutta joukkuekilpailuissa. Seuratasolla hän edusti Vaasan Ampujia.


title: Jaakko Rintanen

text: Rintanen sijoittui Berliinin olympialaisissa 1936 kuvioammunnassa 13:nneksi ja vapaapistooliammunnassa 15:nneksi. Lontoon olympialaisissa 1948 hän oli olympiapistoolikilpailussa 29:s. Vuoden 1937 MM-kilpailuissa hän voitti kultaa kaksintaisteluammunnan joukkuekilpailussa ja saavutti hopeaa vapaapistoolin joukkuekilpailussa. Vuoden 1947 MM-kilpailuissa hän voitti maailmanmestaruuden isopistoolin joukkuekilpailussa.


title: Jaakko Rintanen

text: Rintanen toimi Suomen Ampujainliiton johtokunnan puheenjohtajana vuosina 1950–1971. Hän oli Vaasan Ampujien puheenjohtaja vuosina 1939–1970. Hän oli Vaasan Palloseuran perustajajäsen sekä vuosina 1945–1948 puheenjohtaja. Hänen poikansa Mauno Rintanen oli maajoukkuejalkapalloilija ja Suomen Squashliiton puheenjohtaja.


title: Leonard Ravilo

text: Leonard Ravilo (alk. Dufva, 25. syyskuuta 1907 Turku – 11. lokakuuta 1975 Lohja) oli suomalainen ampuja. Hän osallistui pistooliampujana Lontoon olympialaisiin 1948 ja saavutti useita MM-mitaleja.


title: Leonard Ravilo

text: Ravilo sijoittui Lontoon olympialaisissa 1948 pistoolin kuvioammunnassa viidenneksi. MM-kilpailuissa hän voitti kultaa Venezuela-pistoolin joukkuekilpailussa vuonna 1954 ja saavutti hopeaa kuvioammunnan joukkuekilpailussa 1947, hopeaa olympiapistoolin joukkuekilpailussa vuosina 1949 ja 1952, pronssia kuvioammunnan joukkuekilpailussa 1949, pronssia vapaapistoolin joukkuekilpailussa 1952 sekä pronssia olympiapistoolin joukkuekilpailussa 1954. Kuvioammunnan henkilökohtaisessa kilpailussa hän saavutti pronssia vuonna 1949.


title: Leonard Ravilo

text: "Leo" Ravilo voitti Suomen-mestaruuden olympiapistoolilla vuonna 1950 ja kuvioammunnassa vuonna 1957. Hän edusti Suomen Metsästysyhdistystä, jonka sihteerinäkin hän toimi seitsemän vuoden ajan.


title: Free Press Unlimited

text: Free Press Unlimited (suom. 'rajoittamaton vapaa lehdistö') on hollantilainen vapaaseen tiedonvälitykseen keskittyvä kansalaisjärjestö. Free Press Unlimited pyrkii varmistamaan että luotettavat uutiset ja tieto on kaikkialla maailmassa yleisön saatavilla.


title: Free Press Unlimited

text: Järjestö esim. jakaa lehdistöpalkintoja sekä tukee tiedonvälitystä kehitysmaissa.


title: Free Press Unlimited

text: NetAidKit on Free Press Unlimitedin avoimen lähdekoodin hanke, joka pyrkii turvaamaan internetinkäyttäjän yksityisyydensuojaa.


title: Väinö Heusala

text: Väinö Jalmar Heusala (16. toukokuuta 1914 Kalajoki – 17. toukokuuta 1982 Helsinki) oli suomalainen ampuja. Hän osallistui pistooliampujana Lontoon olympialaisiin 1948 ja saavutti useita MM-mitaleja.


title: Väinö Heusala

text: Heusala sijoittui Lontoon olympialaisissa 1948 pistoolin kuvioammunnassa kuudenneksi. MM-kilpailuissa hän voitti kultaa Venezuela-pistoolin joukkuekilpailussa vuonna 1954. Hän saavutti MM-hopeaa kuvioammunnan joukkuekilpailussa 1947 ja olympiapistoolin joukkuekilpailussa 1952 sekä MM-pronssia olympiapistoolin joukkuekilpailussa 1954.


title: Väinö Heusala

text: Seuratasolla "Väiski" Heusala edusti Suomen Metsästysyhdistystä sekä Iisalmen Ampujia, jonka puheenjohtajana hän toimi useiden vuosien ajan.


title: Väinö Heusala

text: Heusala toimi Iisalmen kaupunginhallituksen puheenjohtajana vuosina 1979–1980. Hän oli kaupunginvaltuuston ja kaupunginhallituksen pitkäaikainen jäsen 1950-luvun lopulta alkaen. Hän oli Kokoomuksen kansanedustajaehdokkaana vuosina 1975 ja 1979.


title: Väinö Skarp

text: Väinö Villiam Skarp (10. lokakuuta 1908 Helsinki – 18. kesäkuuta 1981 Helsinki) oli suomalainen ampuja ja jousiampuja.


title: Väinö Skarp

text: Skarp osallistui pistooliampujana Lontoon olympialaisiin 1948 ja sijoittui vapaapistoolilla 20:nneksi. MM-kilpailuissa 1947 hän voitti kultaa isopistoolin joukkuekilpailussa.


title: Väinö Skarp

text: Jousiammunnan MM-kilpailuissa 1961 Skarp saavutti MM-pronssia joukkuekilpailussa ja vuoden 1959 MM-kilpailujen henkilökohtaisessa kisassa hän sijoittui seitsemänneksi. Hän voitti jousiammunnan kaikkien aikojen ensimmäisen henkilökohtaisen Suomen-mestaruuden vuonna 1947 ja nousi mestariksi vielä vuonna 1960. Hän toimi Suomen Jousiammuntaliiton puheenjohtajana vuosina 1948–1950 sekä myös seuransa Artemiksen puheenjohtajana.


title: Väinö Skarp

text: Väinö Skarpin poika Olavi Skarp oli käsipallon maajoukkuepelaaja ja Suomen-mestari.


title: Veijo Kaakinen

text: Veijo Armas Kaakinen (10. joulukuuta 1907 Oulu – 19. marraskuuta 1976 Lempäälä) oli suomalainen ampuja. Hän osallistui Lontoon olympialaisissa 1948 pienoiskivääriammunnan makuukilpailuun ja sijoittui 14:nneksi. Hän kilpaili Suomi-Viro-maaottelussa vuonna 1938 ja saavutti SM-pronssia vuonna 1939.


title: Radiositeetti

text:
Radiositeetti () on kolmiulotteisen grafiikan renderöintimenetelmä, joka mallintaa diffuusia valaistusta riippumatta katselijan paikasta. Heijastusten mallintamisen jälkeen voidaan käyttää muita perinteisiä menetelmiä lopullisen kuvan tekemiseen.
Menetelmä on sovellettu lämmön siirtymisestä tietokonegrafiikkaan vuonna 1984.


title: Radiositeetti

text: Radiositeetti toimii hyvin diffuusin valaistuksen kanssa mutta huonosti peilimäisen () valaistuksen kanssa kun taas säteenseuranta on hyvä peilimäisen valaistuksen kanssa ja huono diffuusin valaistuksen kanssa. Tästä johtuen radiositeettia käytetään usein säteenseurannan kanssa kaksivaiheisessa ratkaisussa. Menetelmä tuottaa pehmeitä varjoja ilman erikoiskäsittelyitä, mutta laskenta-aika voi kasvaa eksponentiaalisesti laskettavien pintojen mukaan "O(n)".


title: Álvaro de Bazán (F101)

text: Álvaro de Bazán (runkonumero F101) on Espanjan laivaston vuonna 2000 vesillelaskettu Álvaro de Bazán -luokan fregatti.


title: Álvaro de Bazán (F101)

text: Alus tilattiin 31. tammikuuta 1997 Izarilta Ferrolista. Alus laskettiin vesille 31. lokakuuta 2000 kumminaan Santa Cruzin markiisitar Casilda Silva Fernández de la Henestrona ja otettiin palvelukseen 19. syyskuuta 2002.


title: Álvaro de Bazán (F101)

text: Alus kuului loppuvuodesta 2005 Persianlahdella Yhdysvaltain laivaston lentotukialus "USS Theodore Rooseveltin" ympärille koottuun laivasto-osastoon. Operaatio oli ensimmäinen jossa Espanjan laivaston alus kuului Yhdysvaltain laivaston taisteluosastoon.


title: Álvaro de Bazán (F101)

text: Maaliskuun alussa 2007 aluksesta tuli ensimmäinen espanjalainen sotalaiva, joka vieraili Australiassa 150 vuoteen. Vierailu sisälsi useita laivastovierailuita eri satamissa ja Navantian osaamisen esittelyä kilpailtaessa Hobart-luokan hävittäjien valmistuksesta. Purjehduksen aikana alus suoritti maapallonympäripurjehduksen ensimmäisenä espanjalaisena sotalaivana 142 vuoteen.


title: Almirante Juan de Borbón (F102)

text: Almirante Juan de Borbón (runkonumero F102) on Espanjan laivaston vuonna 2002 vesillelaskettu Álvaro de Bazán -luokan fregatti.